Ekonomia Feminista Eskola jarriko da martxan Oiartzunen datorren ikasturtean - andra.eus\nOrdiziako mugimendu feministako kideak. ARGAZKIA: OARSOALDEAKO HITZA\nAmilena Maslova9 uztaila, 20200\nOiartzungo mugimendu feministak Ekononomia Feminista Eskola aurkeztu du duela gutxi. Ekimena MunduBat fundazioarekin batera antolatu da eta AraGorputz elkarteak dinamizatuko du formakuntza.\nSustatzaileek prentsaurreko batean azaldu zutenez, eskola oso “interesgarria” iruditzen zaie, gaiagatik ez ezik, “emakumeon jakintza aberasteko pedagogia interesgarria” erabiliko delako ere bai, “denon artean eraikitzen den ikaskuntza da eta”. Gainera, “elkar ezagutzeko balio izango du».\n“Denok gara ekonomialariak”\nOarsoaldeko ‘Hitza’ egunkarian argitaratu denez, parte hartzaileek beren motibazioak azaldu zituzten ekitaldian. “Ekonomia, iruditeria kolektiboan, purua erretzen ari den kopadun kapeladun gizon batekin lotzen da”. AraGorputz elkarteko Ione Fernandez Zabaletarentzat, ordea, ekonomia zera da bizitza antolatzeko erabiltzen diren baliabide eta estrategiak. «Ondorioz, denok gara ekonomialariak».\nAdibide bat jarri zuen: «Amona zer bazkaldu behar duen pentsatu eta erostera doanean, edo bata eta bestearen zaintzaren ordutegia antolatu behar duenean, ekonomia egiten ari da, bizitza antolatzen. Beste gauza bat da sistema heteropatriarkal arrazista honetan kapitalismo finantzIarioak monopolizatzen duela».\n“Ekonomiako kontzeptuak «lapurtu» egin dizkiote jende xeheari”\nFernandezen arabera, ekonomiako kontzeptuak “lapurtu” egin dizkiote jende xeheari. “Desboteretu egin gaituzte. Zerbait antolatua dela esaten dute, guk ez dugula inolako ahalmenik parte hartzeko”.\nBeraientzat ekonomia gauza txikien batura da, baina udalerri edo komunitate maila altuagoak ahaztu gabe. Eskolako prozesuan ikuspuntu hori sustatzen dutela ziurtatu zuen Fernandezek: «Ez dadila izan bakoitzak bere etxean egiten duena bakarrik, baizik eta denon artean artikulatu behar gara gure beharrizan eta desioak antolatzeko, inor zapaldu gabe». Indibidualtasun horretatik kolektibora salto egitea da euren apustua.\n“Denon artean artikulatu behar gara gure beharrizanak antolatzeko, inor zapaldu gabe”\nFernandezek gogorarazi zuenez, 2014an hasi ziren ekonomia feminista eskolak ematen. Oarsoaldean lehenengo aldiz egingo dute, eta datorren urrian hasiko dira. Zortzi hilabetez, larunbat arratsaldeetan elkartuko dira. Ikasketa prozesua ez dela lineala izango aurreratu zuen Fernandezek, «era kiribildu batean» dagoela dena.\nEz da irakaslerik egongo\nEz da irakasle figurarik egongo. Landuko dituzten gaiak «makroari dagozkionak» eta «intimoak» izango direla aurreratu zuen. «Prozesu honen beste berezitasunetako bat da nola uztartuko ditugun bi alde horiek. Nola bizi garen gure egunerokotasunean eta emozionalitatek zer zerikusi duen jaten dugunarekin, etxeak zerekin garbitzen ditugun, zaintzarekin… Makroekonomiaren terminoak nondik doan logika kapitalista erakusten du, baita kolonialitatea ere».\nFernandezek azaldu zuenez, prozesu hori Ertamerikan sortu zen, eta MunduBat elkarteak ekarri zuen Euskal Herrira.\nHelburu nagusia emakumeak boteretu eta «martxan jartzea» da: «Pribilegiorik ez duten kolektiboei leku bat eman nahi diegu, izan gizon zishetero ez direnak, edo arrazializatuta daudenak. Egunero jasaten ditugun zapalkuntzek oinarri zientifiko ez arrazionala dutela ikusi nahi dugu. Sastrakak kendu nahi ditugu, eta emakumeok gure bidea egin».\nAraGorputzek lana gorputzarekin egiten du. Ikastaroa euskaraz izango da, erabaki politikoa izan zelako material guztia itzultzea. Ekonomikoki, berriz, dohainik izango da. Izena emateko, mezu bat bidali beharko da Oiartzungo feministen asanbladaren e-posta helbidera.\nBreve diccionario de feminismo <\nAcciones ilegales a los ojos del mundo >


Elika Elikagaien Segurtasuna | Albaitaritza-sendagaien hondakinak elikagaietan – EFSA 2015 - Elika Elikagaien Segurtasuna\nAlbaitaritza-sendagaien hondakinak elikagaietan – EFSA 2015\nBidaltze data 20 azaroa, 2015\nEFSAk txosten bat egin du albaitaritza-sendagaien hondakinek eta beste substantzia batzuek Europako animalia bizidunetan eta haien produktuetan duten presentziari buruz, 2013ko datuak oinarri hartuta.\nGuztira, 28 estatu kideek bidalitako 1.005.835 lagin aztertu dira. Lagin horietatik:\n419.528 lagin 96/23 Zuzentarauak ezarritako moduan “zuzendu” dira, substantzia batzuei, haien hondakinei eta albaitaritza-sendagaiei aplikatzekoak diren kontrol-neurriei dagokienez.\n17.561 lagin susmagarriak dira.\n565.417 lagin beste programa nazional batzuen esparruan jaso dira.\n3.329 lagin inportazioetan kontrolatutakoak dira.\nZehazki, animalia hauek aztertu dira: behiak, txerriak, ardiak, ahuntzak, zaldiak, eskortako hegaztiak, untxiak, ehizakiak (kumeak eta basatiak), akuikulturakoak, bai eta animalia-jatorriko produktuak ere; esaterako, esnea, arrautzak eta eztia.\nTxostenaren emaitzetatik honako hauek aipa daitezke:\nZuzendutako 419.528 laginetatik 1.299 ez ziren onargarriak (% 0,31)\nOnargarriak ez ziren laginen % 0,31 hori aurreko 6 urteetakoen antzekoa da, % 0,25etik % 0,34 artekoak izan baitziren.\nEstilbenoekin, agente antitiroideoekin, beta-agonistekin, karbamatoekin eta piretroideekin, elementu kimikoekin (batez ere metalak) eta mikotoxinekin lotutako lagin ez onargarriak areagotu egin dira aurreko 6 urteekin alderatuta.\nAzido resorziklikozko laktonekin lotutako lagin ez onargarriak areagotu egin dira aurreko 3 urteetan jakinarazitakoei dagokienez.\nGutxiagotan atzeman dira da antihelmintiko eta kolorante taldeentzako lagin ez onargarriak. Lasaigarriak eta farmakologikoki aktibo dauden beste substantzia batzuk direla-eta lagin ez onargarri gutxiago atzeman dira, 2012. urtearekin alderatuta.\nEsteroideen eta kokzidiostikoen lagin ez onargarrien kopurua aurreko urtekoaren antzekoa izan zen, baina txikiagoa aurreko urteekin alderatuz gero.\nReport for 2013 on the results from the monitoring of veterinary medicinal product residues and other substances in live animals and animal products – EFSA 2015


Eguberri egunean sexu eraso bat egin ziotela salatu du andre batek Barakaldon | Gizartea | Berria\nEguberri egunean sexu eraso bat egin ziotela salatu du andre batek Barakaldon\nArgitan zentroak gaur egingo duen protestan parte hartzera deitu du udalak. Haurren aurkako sexu abusuak gaitzetsi dituzte Basaurin\nBarakaldon iaz bortxa sexistaren aurka egindako protesta bat. M. DEL VALLE / FOKU Tamaina handiagoan ikusi\nAbenduaren 25ean Barakaldon (Bizkaia) izandako eraso sexista bat ikertzen ari da Ertzaintza. Emakumeak atzo jarri zuen salaketa, udalak jakinarazi duenez. Eguberri eguneko goizaldean gertatu zen erasoa, kalean: andrea bortxatzen saiatu zirela azaldu du udalak, xehetasun gehiago eman gabe.\nEmakumeak jasandako «eraso sexista irmoki gaitzetsi eta arbuiatu» egin du Amaia del Campo Barakaldoko alkateak. Salaketaren berri izan ostean, talde politikoetako bozeramaileek bilera egin zuten udaletxean, eta gaitzespen ohar bat onartu zuten: «Emakumeok, eta gizonok ere bai, gero eta gehiago ozentzen dugu gure ahotsa eraso sexisten aurka. Espero dugu mezu hau iristea emakumeen askatasuna eta berdintasuna errespetatzen ez dutenengana, andreok behingoz kalean lasai eta beldurrik gabe ibili ahal izateko». Era berean, babesa adierazi diote biktimari, eta haren esku jarri dituzte udalaren baliabideak.\nErasoa kalean gaitzesteko deia egin du Argitan-ek, emakumeentzako aholkularitza zentroak: elkarretaratze bat egingo dute gaur, 13:00etan, Herriko Plazan. Protesta horretan parte hartzeko eskatu du udaleko bozeramaileen batzordeak.\nBestalde, Basaurin (Bizkaia) manifestazio bat egin zuten atzo arratsaldean, haurren aurkako sexu abusuak gaitzesteko. Babesa helarazi zieten herriko futbol entrenatzaile baten aurkako salaketak aurkeztu dituzten sei lagunei, eta erakunde publikoen «utzikeria» salatu zuten: «Ez dute ezer egin».


Elektrizitate-konpainiek 8.200 milioi euroko irabazia lortu zuten 2010ean | Consumer\nElektrizitate-konpainiek 8.200 milioi euroko irabazia lortu zuten 2010ean\nHiru konpainiek 19.479 milioi euroko mozkin operatibo gordina (Ebitda) erregistratu zuten ekitaldian. Aldagai hori, amortizazioak eta balio-galerak baino lehen bere jardueraren errendimendu arrunta neurtzen duena, aurreko ekitaldiko 17.963 milioiekin alderatuta% 8,4 hazi zen.\nEspainian elektrizitate-kontsumoa% 2,9 hazi zen, eta, horren ondorioz, energia-kostua handitu egin zen, inbertsioak eta kostuak egungo krisi-egoerara egokitzeko.\nElektrizitate-konpainiek, gainera, Gobernuaren konpromisoa lortu zuten ekitaldian, zorraren merkatuan 13.500 milioi euro baino gehiago jartzeko, orain arte enpresek finantzatzen zituztenak eta beren kreditu-profilak hondatzea mehatxatzen zutenak. Orain arte, Altxorrak bi jaulkipen egin ditu dagoeneko: 4.000 milioi euro. Guztira, konpainiek 58.650 milioi euroko zorra metatzen dute gaur egun; horietatik 15.336 milioi Endesa enpresari dagozkio, 24.212 milioi Iberdrolari eta 19.102 milioi Gas Natural Fenosari.\nBitartean, hiru elektrizitate-instalazioen inbertsioak 10.635 milioi eurora iritsi ziren 2010ean. Iberdrolak 5.674 milioi euro erabili zituen, eta ahalegin handiena egin zuen partida horretan, 3.408 milioi Endesa eta 1.553 milioi Gas Natural Fenosaren aldean.\namortizazioak Elektrizitatea inversiones-eu tarifaren defizita


Platonen ideien ezaugarriak | Filosofía y ética | Xuletas, chuletas para exámenes, apuntes y trabajos\nPlatonen ideien ezaugarriak\nEscrito el 27 de Abril de 2018 en vasco con un tamaño de 4,33 KB\nPlaton atenasatar filosofoa sinetsita zegoen esetziak berez eta gugandik aparte, modu independentean, existitzen direla. Platonen ustez, esentziak transzendeteak dira, zentzumenen bidez hautamaz daitekeen errealitateaz haraindi daudenez gero.\nPlatonek uste zuen esentziak edo Ideiak perfektuak direla, ez direla sekula aldatzen eta gurekiko existentzia independentea dutela.\nPlatonen ustez, Ideiak arrazoimenaz baliaturik baino ezin atzeman daitezke. Ideiak betirakoak, prefektuak eta aldaezinak dira, mundu sentigarriaren parte diren izaki, gauza eta objektuak ez bezala.\nEnigma hori argitze aldera, Platonek teoria bat proposatu zuen: Ideien teoria ospetsua. Teoria horren arabera, bene-benetako eta egiazko errealitatea Ideiaz osaturik dago, eta ideiok esentzia perfektu eta betierekiko dira. Platonek dio Ideien existentzia independentea dela gurekiko, mundu adigarria edo Ideien mundu deritzon aparteko mundu batekoak.\nPlatonek dio, era osatugabe eta akastun batean zirkunferentzia ideiaren parte direlako dira ikus eta uki ditzakegun objektu biribil guztiak zirkulu-formakoak.\nGauzek Ideiak imitatzen dituzte.\nPlatonen Ideian teoria, egiazko errealitatea nolakoa den esplikatzea helburu duenez gero, proposamen metafisiko bat da. Gauzak baino are errealagoak dira Ideiak Platonen esanetan, gauzak imitatzen ditzuten Ideien kopia bat baino ez baitira. Egon, Ideiak daude lehen-lehenik, eta ideiak bete-bete existitzen dira; gerora sortzen dira gauzak, Ideien imitazioz.\nPlatonen filosofia dualista da, argi eta garbi, zeren eta errealitatea bi mundu bereizitan banatu baitzuen, mundu sentigarria eta Ideien munduan. Platonen iritziz, errealitatea duala da, gauzaz eta Ideiaz osatua.\nPlatonen arabera, geure baitan dauzkagulako gara gai pertsonok Ideiak ezautzeko.\nGerora den-dena ahaztu egiten dugun arren, gizon-emakumeok Ideien berri dugula jaiotzen gara, Platonen iritziz. Horrela, bada, zero edo zer ikastean, aurrez, bagenekiena gogora ekarri besterrik ez omen dugu egiten. Ikastean, alde horretatk, oroitzearen pareko da, eta horri anamnesi esan zion Platonek.\nPlatonen ideiak Ezagutza platonen ustez Platonen ustez egia Platonen ustez egia Ideien ezaugarriak Ideien ezaugarriak platon. Ideien ezaugarriak platon. Platonen ideiak Platonen izatearen teoria Egia platonen ustez Ideien teoria eta haitzuloaren mitoa Platonen egia


Une bakoitzean inguratzen gaituen errealitateak gehiago edo gutxiago ase gaitzake, baina askotan gure esku dago errealitate hori hobetzea. Gure ikasleak ideia horretan eta jarrera proaktibo eta ekintzaile horrek dakartzan trebetasun guztietan heztea erabakigarria da euren etorkizunerako. Gustukoa ez daben hori aldatzeko ekimena izan dagien eta hori lortzeko dauken gaitasunari buruzko autokonfiantza garatu dagien baita.\nNola bururatu jatzu ideia, Liher?\nDBHko 4. mailan app-ak garatzeari buruzko tailer bat jaso neban, App Inventor izenekoa. Udako oporrak baino lehentxeago egiten diran tailerretan izan zan. Ikasitakoa asko gustatu jatan eta hasieran fisika ikasteko aplikazio bat garatzen hasi nintzan, ikasgai horretan zailtasunen bat neunkalako, aplikazioa amaitu neban baina ez ordea argitaratu. Eta gero, aitagaz batera Hitzez Hitz aplikazioa garatzea pentsatu neban, kasu honetan euskara ikasteko eta praktikatzeko aplikazio bat.\nEta zerk motibatu zintuen?\nNik dezente ikasi neban programazioari buruz, eta aitak, nolabait, bere lanerako euskara ikasteko ariketa jakin batzuk egiteko izan ebazan zailtasunen barri emon eustan. Galiziar jatorrikoak gara eta berak ez ekien euskararik, bere lanerako B2 maila atara beharra eukan, baina gaur egunean bere profilerako eskatzen dena baino askoz maila altuagoa dauka. Beraz, bion artean pentsatu genduan ideia ona izango zela app batean lan egitea, edozein pertsonak euskaragaz daukan trebetasuna hobetu eta praktikatzeko.\nBeraz, zure aitagaz lan egin dozu?\nHori da, bi urte behar izan doguz. Zapatuetako zati bat horretan emon dogu, eta azkenean, urte bi ondoren lortu dogu. Biok pozik gagoz, egia esan.\nTira, istorio polita benetan, hau guztia ezagutuz.\nBai, dedikazioa eskatu dau, baina azkenean lortu dogu. Aplikazioa dagoeneko eskuragarri dago Play Storen, doakoa da eta deskargatu nahi dauenarentzat Hitzez Hitz da bere izena.\nEta nori dago zuzenduta aplikazio hau?\nEuskara ikasi nahi dauen edonori, Lehen Hezkuntzako 3. eta 4. mailetatik aurrera, bai ikasleentzako bai gurasoentzako erabilgarria izan daiteke. Gainera, erabiltzailearen erantzuna zuzena dan ala ez planteatzeaz gain, oinarri teoriko bat emoten saiatu gara. Ariketak egiteko planteatzen diren esaldi askok, gainera, pertsonaia historikoekaz edo euskal kulturaragaz zerikusia dauke, eta horrek balio erantsi hori ere badauka. Eta aditzak, sinonimoak, etab. landu daitekez.\nEskuragarri al dago sistema guztietarako?\nEz, gaur egun Androiderako bakarrik.\nEta badaukazuz hurrengo pausuak zure buruan?\nEz, oraingoz ez. Lan honek denbora eroan deusku, eta batxilergoko 2. mailan nagoela kontuan hartuta, ikasketekaz lotuago egongo naz eta nahiago dot aurrerantzean honetan zentratu.\nBeno, baina teknologiekaz daukazun trebetasuna ikusita, batxilergoa amaitu bezain laster horiekaz zerikusia daukan zerbaitetan aritzea pentsatu dozu?\nBada, ez dakit, gaur egun LEBBD (Lauaxeta European Business Batxilergo Diploma) egiten ari naz, eta lan-arloan garrantzitsutzat jotzen diran alderdiak lantzen doguz: lidergoa, arazoak konpontzea, talde-lana, enpresa-arloaren ezagutza, nazioartekotasuna, ezagutza europarra, hizkuntzak, Baina oraindik ez daukat erabat erabakita zer egingo dodan datorren urtetik aurrera.\nBeno, dana dalakoa eginda ere, zalantzarik gabe, esperientzia honegaz zure etorkizunean lagunduko deutsuen gauza asko erakusten dozuz, eta, hemendik, zorionak emon nahi deutsuguz, bai zuri, bai zure aitari, egindako lanagatik, zuen aisialdiaren zati bat 2 urtez euskara ikasteko balioko dauan aplikazio bat garatzeagatik, 17 urtegaz, aitagaz lan egitera eroan zaituen proiektu komun bat izan daitekeela erakusteagatik, gure denbora zerbaitetan emateko motibazio posible bakarra diruzkoa soilik ez dala erakusteagatik, euskarari zuen aletxoa emoteagatik, eta errealitatea hobetzeko behar dan jarrera ekintzailea daukeen gazteak badagozela erakusteagatik.\nEskerrik asko bioi eta aurrera!


Buruko lortu nahiko Dressup - Ezarri Buruko lortu nahiko Dressup Free\nBuruko lortu nahiko Dressup\nJokoak Buruko lortu nahiko Dressup\nHorrela nahi izanez gero Buruko lortu nahiko Dressup , mesedez, saiatu jokoak horietako bat:\nEmakume gazte honek bere lagunekin egon den herri inguruan ibilaldi bat joan, freskagarriak hartu eta zenbatzen nola ondo aterako dute astean. Baina hori ez da higadura nahi duzun arropa aukeratu ahal izateko, hala buruhauste bat du. esku bat uzten behar duzu itxura modan fun arratsalde bat pasatzeko bere lagunekin lortzeko. Bukatutakoan estilo desberdinak edo beste inprimatu zure argazki aukeratzerakoan, zure lagunak erakusteko mantendu dezakezu.\n5. Zombies hartu nire alaba\n6. Beste aldean\n7. Harrapatu igela\n8. Wake Santua\n9. Ninja abentura\n10. Labyrinth Prison


Azpeitiarra nagusi Azkoitiko lasterketa harrigarrian! - bi gurpil\nAzpeitiarra nagusi Azkoitiko lasterketa harrigarrian!\nbi gurpil | 2014-11-17 18:57\nZenbat parranda egin ote dugu Azkoitiko Andramaixetan!! Abuztuko jairik-jaiko ibilbidean, geltoki fijoa izan zen Azkoiti gure gaztetako lehen irteeretan. Zumarragan Urolako trena hartuta joan ginen behin baino gehiagotan, festara!! Dantza eskatu, kalabazak hartu, traguak, hango eta hemengo betirako lagunak egin... eguzkiaren lehen printzek erretiroa hartzera behartzen gintuzten arte. Azkoitiko kale nagusiko adokinek hitz egingo balute...\nGaur, ordea, ez dago dantzarik; pedalen mundua da hau. Andramai-bezpera izanik,hala ere, makina bat jende dabil kalean, dotore-dotore jantzita, eguerdiko meza nagusirako erosketak eta gainerakoak eginda egotea komeni da eta!\nAbuztu erdia, epel antza, baina triste samar dago eguraldia. Lasterketa luze samarra da, 92 kilometro. Azkoititik irten Oikiara joan eta Iraeta aldetik bi buelta egiteaz gain, azken itzulian Azkarate igoko dute, bide berritik. Helmugara iritsi aurretik, kilometro bat baino lehenago, Santakutz laburra igo beharko dute. Sprint-a saihesteko jarriko zuten!\nAldez aurretik, ez du ematen bukaera arte ezer apaingarria gerta beharko lukeenik. Seguruen ihesaldiren bati ihes egiten utziko diote, bukaera aldera harrapatu eta lasterketa Azkaraten erabakitzeko. Gehienon ustea da hori.\nIrteeran, 91 neska-mutiko. Asko, kontuan hartuta abuztuaren erdian gaudela, baina egia da kadete batzuk ere badirela gaurko tropelean.\nIbilbide ikusita, mugitzerik ez duela merezi erabaki dugu. Bertan pare bat aldiz ikusiko ditugu pasatzen, eta helmuga bukaeran. Irteera eman eta ordubete ingurura agertu da lasterketa irekitzen duen ertzainen autoa. Handik gutxira talde bat dator: 17 lagunez osatua. Horietako bat Aritz.\nPare bat minutura tropela. Eta tropel-buruan Atracciones Sanz taldeko txirrindulariak, Unaio Orbea buru dutela, kontrol-lana egiten. Izan ere, Oier Ibarguren aurreko taldean da, eta badirudi haren alde egingo dutela gaur. Aurrez egindako lanaren ordaina, zenbaitetan, bukaerak piko-pikoak izan direnean, Oierri egokitu zaio-eta Unairen aldeko lana egitea,\nIa beste ordubete beharko dute berriro Azkoititik igarotzeko Azkaratera joan baino lehen. Tartea dugunez, erosketak egiteko baliatu dugu, eguneko ogia, fruta, okela pixka bat... Bazkaria ziurtatu ondoren, hurbildu gara errepide bazterrera.\nOhiko auto eta moto-prozesioaren ondoren dator 17 laguneko taldea. Errentari eutsi badiote, aurrean egongo da lasterketa. Dudarik ez.\nPasatu da minutu bat, bi, baita hiru eta lau ere, eta bat batean eskoba-kotxea agertzen da. Ustekabe galanta jaso dugu lasterketari begira geunden denok, nola leike tropel osoa botatzea! Gero emango dizkigute azalpenak: aurrekoen abantaila 5 minututik gorakoa zela jada, beherantz egin beharrean gorantz egiten zuela... epaileek moztea erabaki dute. Hortaz 72 laguneko tropela lasterketatik kanpo!\nHarrituta geratu gara denok! Izan ere, horrelakorik ikusteke geunden orain arte! Kostatuko zaigu gauza harrigarriagorik ikusterik!\nZain gaude Azkoitiko kale nagusian. Itxaron-aldia goxatzeko, Azkoitiko Udal Banda helmugatik igarotzen den lehena. Handik lasterrera, ertzain, loturako motoak, epaileak... eta bi karrerista: Oier Ibarguren eta Diego López. Erraz irabazio dio azpeitiarrak Lizarrakoari; hortaz, azpeitiarra nagusi Azkotin. Hirugarren postua, berriz, Xabi Contrerasentzat, Julen Irigoien eta Aitor Zabaletaren aurretik. Falta direnak banan-banan datoz, lasterketa puskatu egin baita. 11. egin du Lierni Lekuonak, karrera bukatu duen neska bakarrak, eta Aritzek, Jon Ander Unanuerekin batera, azkena gurutzatu du helmugako pankarpatetik, erabat leher eginda, 17garren postuan. 17garren? Ba ez, 19.a izan da! Nola leike? Galde diezaiela Azkarateko jaitsieran bide bazterretik sartu diren bi txirrindulariei. Eta epaileak konturatu ere ez dira egin!\nGauza harrigarriagorik nekez ikusiko genuela nioen lehenxeago. Ba egunean bertan ikusi dugu. Denboraldiko lasterketarik xelebreena izan da, duda barik!\nArgazkiak hemen: https://www.dropbox.com/sh/b7h0o2rgd4cggwg/AABF0rcjJ4GfgE1WcW_TBm4_a?dl=0


Hemen artxibatutako artikuluak:2012-02\nGarazi Mugertza eta Unai Pastor naiz bloga\nBadira pare bat aste kotxean Kuraiaren CDak behin eta berriz entzuten nabilela. Gogoko dut Kuraiaren musika, antzematen da ezta? Gazte Danbadan topatzea desio nuen, baina ez dut zorterik izan... hemendik urte batzuetara agian, gira labur bat egiteko itzultzen diren talde mitiko horiek moduan. Kuraiaren kantek barruko indarra pizten dute. Kotxe barrura begiratzen duenak zoratuta nagoela pentsatuko du, baina lehenengo kantatik azkeneraino deabrua barruan banu gisa garraxita abesten...\nAbenduak 31, 2012. urteko azken eguna. Urtea joana zaigu jada. Kaleak? Jendez lepo, urte osoan zehar egin ez dituzten gauzak gaur egingo dituztela sinetsita akaso. Familia osoak goiz pasa paseoan, lagun taldeak gabon zaharretako mozorroekin zoratuta azken erosketak egiten (bai, Iruñean gabon zaharra da mozorrotzeko eguna “por excelencia”), afarirako jaki guztien bila besteak, banatzaileak, kale ikuskizunak… horixe izan da Abenduaren 31 honetan eguerdian kalera irten...\nZukgua prozesuko partehartzaile batetik “zaharraira” bueltan; I. Soto dixit...\nDuela aste batzuk argitaratu zuten arren, duela egun batzuk irakurri nuen Iñaki Sotok Gaur8 astekarian idatzitako artikulua (http://www.gaur8.info/edukiak/20121110/371659/Zaharraitik-ekarpen--bat-ZukGua-prozesuari). Zukgua gazte prozesu eratzaileari “Zaharraitik”, hau da, Jarrai gazte antolakunde militante ohi gisa, eginiko ekarpena zen bertan idatzitakoa. Tituluak hala zioen behintzat, eta aurreikuspen handiak eginda, ikusi orduko gorde nuen artikulua, esan bezala, tartea...\nEhundaka gaztek Zarautzen adierazi genuen bezala, martxan da Euskal Herriko gazte independentista eta sozialiston prozesua, gazteon behar eta arazoak jorratuko dituen bide oso bat diseinatzeko xedea duen prozesu eratzailea. Horrekin batera, inori ez zaio eskapatzen, gazteon neurrirako tresnari sorrera ematea ere mugarri nagusia izanen dela datozen hilabeteotan, Gazte Erakunde erreferente, hedatua eta indartsuaren makinaria olioztatuz. Erronka mahai gainean dago, edo hobe esanda, parte hartuko...\nAbian da Gazte Zukgua eta orain gure txanda da!\nAstebete igaro da jada Gazte Zukgua aurkeztu zenetik. Aurkezpena nire herrian izan zen ( a ze suertea!) eta bertan izan nintzen beste 300 bat gazterekin batera. Eguerdiko 12etan hasi zen datozen hilabeteetan zehar Euskal Herriko hainbat herritan aurrera eramango den prozesua eratzailearen aurkezpena. Hasi aurretik jada herrian giro berezia nabaria zen; herritarrak harrituta zeuden, zer demontre gertatzen zen elkarri galdezka, horrenbeste gazte multzo gutxitan ikusi ohi dira larunbat goizean...\nUda amaitutzat eman dezakegu, nahiz eta eguraldia oraindik ere gu nahasi nahian dabilen. Hala ere, 2012ko uda honek askotarako eman du, bai horixe, baita oporretan gure herritik ihes egiteko aukera ere. Izan ere, ongi aprobetxatutako San Ferminak pasa eta lagun on batzuekin batera Greziara abiatu nintzen. Askotariko bizipenak izan genituen bertan, eta nahiz eta ez dudan blog hau nere bidaiaren kronika egiteko baliatuko, ez eta bidai agentzia batek egin zezakeen Greziaren...\nTxotxe Andueza eta Zuriñe Etxeberria\nIkusi blog gehiago\nRajoy-Aznar: lobo sí puede comer lobo\nEl exilio y la necesidad\nEl concejal del PP en Etxarri Aranatz\nAske Guneak eta hegemoniaren eraikuntza\nPiztu da piztia! | Garazi Mugertza eta Unai Pastor\nZukgua prozesuko partehartzaile batetik “zaharr...\nazken iruzkinak zapata\nen Inuzentada ote?\n"Ados testuarekin nahiz..."\nPiztu da piztia!|\nGarazi Mugertza eta Unai Pastor\n"Hausnarketa ona urtea ..."\nen Zukgua prozesuko partehartzaile batetik “zaharraira” bueltan; I. Soto dixit...\n"Lehenik eta behin, nir..."\n"Ados Unai eta Garazire..."


GORAIPAMENAK: Margaret Atwood, Angel Erro - Xerezaderen Artxiboa\nUdako egun luze, nagi eta urrekara hauetan Xerezaderen Artxiboan konplimenduak egiteko gogoa sortu zaigu, horrela, hargatik, eta laguntza eskatu diegu gure bi laguni: Margaret Atwood andreari eta Angel Erro jaunari.\nMargaret Atwoodek “Emakume ergelak” izeneko testua eskuratu digu jentilki: zer antzekotasun daukate Evak, Txano Gorritxok eta Bibliako bost birjina tuntunek? Margaret Atwoodek horren argiak ez diren emakumeei egiten die gorazarre, haiekin omen dauzkagun zor handiengatik. Kontuz baina: makurtu burua, Atwood andreak norabide guztietara jaurtitzen baititu bere ironiaren geziak. Dena dela, zure heriotza goxoa izango da, Itziar Diez de Ultzurrunen itzulpenak eta ahotsak lagunduko dizute-eta zure azken minutuetan.\nBestalde, Angel Erroren “AP 12 8” poema dakarkigu. Izen misteriotsu horren atzean gutizia delizioso bat ezkutatzen da. Hori baino ez dizugu aurreratuko, eta aholku bat: entzuten duzun bitartean, atera hozkailuan gordeta daukazun bonboi edo txokolate hori eta sentitu nola desegiten den puska hotz bakoitza zure mihiaren laztan beroaren kontra.\nATALA JAISTEKO SAKATU HEMEN ESKUMAKO BOTOIAZ\n12-8 ap atwood emakume ergelak erro


Elsa Punset, Idazle eta filosofoa: "Besteei laguntzeak zoriona ematen du, eta ona da osasunarentzat" | Aldizkaria | EROSKI CONSUMER\nElsa Punset, Idazle eta filosofoa: "Besteei laguntzeak zoriona ematen du, eta ona da osasunarentzat"\nGaiztotasuna ez omen da jaiotzetikoa gizakiongan, baina bai altruismoa. Elsa Punsetek behin eta berriz azpimarratzen du gizakiaren ontasuna, berak horixe ikusten duelako egunero. Besteri laguntzea gustatzen zaio, gustatu egiten zaiolako laguntzea. Eta ez da bakarra. Berriki argitaratu den ikerketa batek dio -idazle eta filosofo hau buru-buruan ibili da- pertsonak gai garela "besteen lekuan jartzeko". Enpatikoak gara izatez. SOMOS kanpainaren oinarria da ikerketa hori, zeina GKE aipagarriek eta Fundraising-eko Espainiako Elkarteak laguntzen baitute (elkartasunaren kultura sustatzea du helburu elkarte horrek). Ekimen hori ez ezik, Elsa Punseten azken liburua ere oraintxe irten da plazara (Una mochila para el universo. 21 rutas para vivir con nuestras emociones, Ediciones Destino), non hainbat gako ematen dituen pertsonen ahalmena ulertzeko. "Denbora asko behar izan dut idazteko, eta oso mardula atera zait, baina laguntzeak axola izan dit gehien", onartu du.\nIkerketa bat bultzatzen aritu zara Elkartasunaren Teoria baieztatzeko. Zer dio teoria horrek?\nHipotesi baten inguruko galdetegi batekin hasi zen ikerketa: "Sentitzen dugu eta gai gara besteen lekuan jartzeko". Altruistak izateko joera morala daukagu, eta galdetegian jaso ditugun erantzunek baieztatu egiten dute hipotesi hori. Besteei lagundu nahi izateko gaitasunarekin jaiotzen gara, berdin du ordaina jasotzeko ziurtasunik ez izatea. Altruismoa jaiotzatikoa da gizakiongan, eta ikasi ere egiten da; beraz, bizitu egin dezakegu edo itzali.\nSufritzen ari direnekin enpatia sentitzen dugulako ote gara altruistak?\nEspezie gisa arrakasta handikoa da gurea. 1950. urtetik hona, 2.000 milioi pasatxo izatetik ia 7.000 milioi izatera iritsi gara. Gehien eragin duen faktoreetako bat, hain zuen, enpatia izan da, besteen lekuan jartzeko gaitasuna, alegia. Eboluzioak lagundu egin du altruistak izan gaitezen, nahiz eta, aldi berean, geure burua zaindu eta babesteko ere programatuta gauden.\nBesteei laguntzeak zoriona ematen al du?\nBesteekin denbora partekatzeak, besteez arduratzeak, zoriona eman bakarrik ez, gainera on egiten dio osasunari. Ikerketa askok aurkitu izan dute harremana altruismoaren eta osasun-onuren artean. Elkarrekin oso estu lotuta daude ongizatea, zoriona, osasuna eta bizitza luzea. Besteei laguntzeak ordaina izaten du.\nEspainiako Estatuan hiru milioi bazkidek laguntzen dituzten GKEak. Pentsa ote dezakegu horiek zoriontsuagoak direla?\nIkerketek baieztatzen dutenez, ondasun material gehiago edukitzeak edo gure esperientziak emozioei lotuta egoteak aparra bezala igoarazten du zorion sentimendua. Esperientzia material baten ondoren, hala ere, lehenago itzultzen gara hasierako zorion mailara, eta, aldiz, esperientzia emozional baten ondotik, zorion mailak luzaroago jarraitzen du goian. GKEak laguntzen dituzten pertsonek harremanei ematen diete lehentasuna, ez ondasunak pilatzeari.\n"Laguntza ematea ez da luxu bat, beharrizan mental eta fisikoa baizik"\nDiruak beti ez dakar zoriona.\nPertsona batek oinarrizko beharrizanak ase gabe baditu, diruak eragin handia izaten du zorionean. Zoriontasun-eskala bat eginda, Kalkutako etxegabeek 2,9 puntu iristen dituzte 7ren gainean, eta Ipar Ameriketako milioidun batek 5,9 puntu. Baina Groenlandikoa inuit bat eta Afrikako masai bat Ameriketako Estatu Batuetan ekonomikoki eroso bizi diren herritarrak bezain zoriontsuak dira. Pertsona ez baldin badago "bizirik irauteko kinkan", maitasunak baino gutxiago eragiten du diruak haren zoriontasun-eskalan. Herrialde aurreratuetan izugarri handitu dira gure diru-sarrerak, baina zoriontasun maila Bigarren Mundu Gerra baino lehenagokoaren pare dabil oraindik ere.\nSolidario izatea harro egoteko modukoa al da?\nHiru lagunetatik bat harro sentitzen da besteei laguntza ematen dienean, eta % 14 soilik sentitzen dira berdin-berdin, lagundu edo ez lagundu. Baina naturak, oro har, ez du sustatzen ordainik ekarriko ez duen jokabiderik.\nHain zuzen ere, bazkideak omentzeko asmoz, zenbait GKE elkartu egin dira SOMOS kanpainan. Zer esan nahi du aitortza horrek?\nGKEen asmo da elkartasunak zer-nolako balioa duen azaltzea, eta oroitaraztea, batetik, pertsona bakoitzak ahalmen eraikitzaile handia duela, eta, bestetik, asko egin dezakegula nork gure ongizatea eta ongizate soziala areagotzeko. Heziketa eta aitortza soziala egiteko kanpaina da hau. Ikerketek erakusten dute aitortza jasotzea pizgarri gertatzen dela besteei laguntza emateko. Oso izaki sozialak gara, eta axola zaigu gure ahalegina aitor diezaguten. Denbora eta dirua besterentzat emateak esan nahi du norberak galdu egiten duela erosotasun pixka bat, eta pertsonei gustatu egiten zaie esker ona adieraz diezaieten. Hori dela eta, GKEek sentimendu hori azaldu nahi diete dirua ematen dietenei.\nZure azken liburuak izenburu hau du: Una mochila para el universo. 21 rutas para vivir con nuestras emociones bat unibertsoarentzat. Gure emozioekin bizitzeko 21 ibilbide. Bide horietakoren batek elkartasunera eramango al gaitu?\nHain zuzen, esker ona da ibilbide horietako bat, baina geure baitatik atera eta besteengana irekitzea eskatzen du. Zenbait ikerketak frogatu dute esker ona dela biderik zuzenenetakoa ongizate emozionala eskuratzeko, eta norbera gustura bizi den neurtzeko faktoreetako bat ere bada. Aldiz, geure buruari begira bizitzeak beldurra adierazten du, bizirik irauteko mekanismoak abiarazten ditu gure garunean eta horrek ez gaitu egiten batere eskuzabalak.\nZure liburuak lagunduko al digu mundura irekitzen?\nLiburua oso erraz irakurtzen da. Oso hurbileko tonua erabili dut, teoria gutxi, eta hitz errazekin partekatu nahi izan ditut nire ezagutzak. Tituluarekin, teknika erabilgarri baten aipamena egin nahi izan dut, zeinaren bidez garunaren ahalmena erabil baitezakegu gauzak sinbolizatzeko. Arazo bat daukagunean eta nola aurre egin ez dakigunean, motxila batean sar dezakegu, eta unibertsoari eskaini.\nEstatuko herritarren % 11k soilik laguntzen dituzte GKEak maiztasun batekin...\nIkerketaren bigarren zatian, zenbait galdera egin ditugu gai horren inguruan. Egiaztatu dugu inkestan parte hartu dutenen % 84ri axola zaiela besteen sufrimendua eta saiatzen direla zerbait egiten. Galdera hau sortzen da: altruistak izateko gai bagara, zergatik ez gara beti?\nHiru arrazoi handi daude. Lehenik, besteen egoerak gugan sentimendu bat sortzeko gaitasuna aktiba dadin, arreta jarri behar dugu, baina gizarteak galarazi egiten digu arreta hori gauza batekin eta bestearekin, eta denbora falta ere eragozpen handia da. Bigarrenik, "ardura barreiatzea" esaten zaion fenomenoak zaildu egiten du horri ekitea, zera pentsatzen baitugu: "Egingo du besteren batek". Hirugarren arrazoi klasikoak esaten du pertsonarik gehienok maitatu eta lagundu egiten dugula, baina klanaren barnean soilik; hau da, gure berdintzat ditugunei laguntzera jotzen dugu.\n"Altruismoa jaiotzetikoa da gizakiongan"\nKrisiak ere ba al du eraginik? Nola lor daiteke herritarren diru-ekarpenak sustatzea edo, gutxienez, horiei lehengoan eustea?\nPertsona bakoitzak daki zer neurritan lagun dezakeen, baina diruak soilik axola ote du? Ni ezetzean nago. Has gaitezen modu zabalagoan begiratzen laguntza ematearen gaiari. Laguntza ematea ez da urtero diru pixka bat ematea, besteei behar dutena ematea baizik, jarrera eraikitzaile batetik, proiektu jakin bat sustatzeraino edo nork bere denbora eskaintzeraino. Norbera hazteko aukera da, laguntza emateko modua aldatzekoa. Abagune paregabea da, dirua eman ezin duen jendeak bere buruari galde diezaion beste zer eman dezakeen. Niri mila gauza bururatzen zaizkit. Oso garrantzitsua da oroitzea, krisi garaietan, non agerian geratzen ari baita gobernuak ez direla panazea, funtsezkoa dela pertsonek modu aktiboan laguntzeko daukaten gaitasuna piztea. Elkarren beharra dugu, eta egunetik egunera gero eta behar handiagoa izango dugu, asko garelako.\nZure esanetan, daukaguna baloratzen jakitea funtsezkoa da gure izatea modu positiboan bizitzeko. Emaitza bera ematen al du partekatzen jakiteak ere?\nLaguntza ematea ez da luxu bat, beharrizan fisiko eta mentala baizik. Gu garenari bizkarra emanez bizitzeak zorigaiztoko egiten gaitu. Guk egindako ikerketatik ondoriozta daitekeenez, zenbat eta gutxiago laguntzen ditugun besteak, hainbat eta garrantzi handiagoa ematen diogu diruari. Konpentsatze-mekanismo bat da, zeren gizakiok gauza material asko pilatu beharra izaten baitugu asetasun mailari eusteko. Motibatu egin behar izaten dugu, eta zorion-iturri bat edo bestea bilatzen dugu. Baina garrantzitsua da oroitzea ez dagoela zorion-iturri bakar bat, asko baizik, eta baztertu ezin dugun bakarra enpatiarako eta altruismorako gaitasuna da.


nortzuk-gara | Fundación Adsis\nAniztasuna balore moduan onartzen duen eta pertsona bakoitzak bere bizitzako proiektua garatzeko aukera duen gizarte bidezkoago, solidarioago eta inklusiboagoa eraikitzen dugu. Pertsona bakoitzaren aldaketa-gaitasunean sinesten dugu eta zaurgarrienekin konprometitzen gara hurbiltasunetik eta laguntzatik.\nAdsis Fundazioak beharrezko baldintzak sortu ditu, aldaketa testuinguru batean, bere antolaketa-kultura etorkizunean proiektatzeko. Barne kolektiboen inplikazioa indartu du, berrikuntza sozialeko eta eraldaketa digitaleko elementuak hartu ditu, eta loturak ezarri ditu proiektu berriak eta jasangarritasun handiagoa sortzeko.\nPertsona da erdigunea\nPertsonarengan sinesten dugu, eta bere potentzial guztian. Giza duintasunarekiko errespetua eta emakume eta gizon bakoitzaren osoko garapena gure identitatearen zati dira.\nPertsonak baldintzarik gabe onartzean oinarritutako harreman estilo bat den aldetik, senidetasuna sustatzen dugu, eta elkarrizketa, konfiantza eta konpromisoa erabiltzen ditugu horretarako.\nMundu jasangarri, solidario eta berdintasunean oinarritutakoaren alde lan egiten dugu, tokiko gizarte eraldaketatik hasita.\nPertsona bakoitzak banako eta taldeko aldaketa prozesuetan duen erantzunkidetasuna bultzatzen dugu, bai eta talde eta sare lanean oinarritutako lankidetza moduak ere.\nEdozelako indarkeria edo bazterkeriaren aurka egiten dugu lan, eta aukera berdintasunaren eta gizon eta emakumeen arteko tratu berdintasunaren alde.\nGarena eta egiten duguna erakutsi egiten dugu, gure ekintzaren eta kudeaketaren argitasunaren berri emanez.\nGauzatzen dugun lana kontratatutako profesional talde bati esker da posible, gaur egun bataz besteko 268 kontratatutako pertsonek osatzen dute hilero, 661 pertsona bolondres eta 65 pertsona praktika lanetan.\nPatronatua AHOLKU BATZORDEA\nKONTRATATUTAKO PERTSONAK PERTSONA BOLONDRESAK\nAdsis Fundazioa Adsis Mugimenduak 1996ean eratu zuen. Hirurogeigarren hamarkadatik aurrera Mugimenduak garatzen zuen kristau bizipenean eta txiroekin izaten zuen konpromisoan oinarrituta sortarazi zuen Fundazioaren eraketa. Ekimen hau bidegabekeria-, pobrezia- eta bazterkeria-egoeretan presentzia eta jarduera hobetzeko asmoarekin abiadan jarri zen. Hainbat ideia edo sinesmenetatik, beren misioarekin eta balioekin identifikatzen diren eta konpromisoa hartzen duten pertsonek parte hartzeko irekia dagoen erakundea da.\nAdsis Ekintza Sozial hau modu desberdinetan antolatu da denboran zehar, Adsis kokatuta dagoen beste hirietan: hasieran, boluntariotza-esperientziak eta aisialdiko gazte-zentroak; tokiko elkarte zibilen bidez, laurogeiko hamarkadan finkatu zirenak; eta, ondoren, koordinaziorako eta baterako lanerako egiturak sortuz, hala nola Estatuko Zerbitzuen eta Gizarte Ekimenaren Federazioa.\nAdsis-ek hainbat programa bultzatu ditu, gizarte-bazterkeriako arriskuan dauden pertsonen eta taldeen beharrei erantzuteko, baita gutxiengo etnikoen bultzaketa, gizarte-bazterkeriaren arriskuan dauden pertsonen gizarteratzea, etorkinen integrazioa, boluntariotzaren bultzaketa, balio-heziketa gazteengan eta garapen eta bidezko merkataritzarako lankidetza ere.\nAzkenik, 1996ko apirilaren 16an Adsis Fundazioa jaio zen, ongintzako sorospen-erakunde bezala. "Arima asoziatiboa" duen fundazioa da, Adsis elkarte bakoitzaren esperientzia jasotzen duelako, tokiko zein mundu-mailako estrategiak modu bateratu batean eraikitzeko.\nArretarako telefonoak, probintziaren arabera\nEmaileei arreta emateko doako telefonoa


Euskadin tokiko Merkatu eta Azokak antolatzeko Gida 17/05/10Berezi@ Droneak eta Nekazaritzako erabilerak 14/01/16Berezi@ Produktu Fitosanitarioak Nekazaritzan 12/12/18Izurriteen Kudeaketa Integralerako (IKI) gidak, almendrondoak, artoa eta hezurdunen fruta-arbolak landatzeko 15/12/21Organismo kaltegarriak Europar Batasunean 15/12/14Nekazaritza Ekoizpenaren Erregistro Nagusia (REGEPA) 15/03/05Argitaratu diren azken IKI (Izurriteen Kudeaketa Integratua) gidak: laboreak eta hazidun fruta-arbolak 15/02/10Nekazaritzako ekoizpen primarioaren higienea 15/02/03EBko nekazaritza-uztetako izurriteak ezaugarritzea 14/10/23Fitosanitarioak erabiltzeagatiko arriskua murrizteko bidean 12/12/11Gida: Nekazaritzako jardunbide egokiak oliba-ekoizleentzat 12/01/04 Hemen zaude: Produkzio-sektoreak / Nekazaritza / Beste batzuk\nEusko Jaurlaritzak Euskadin Tokiko Azokak eta Feriak Antolatzeko Gida argitaratu du.\nHauek dira, besteak beste, gida horren helburuak:\nUdalei nekazaritzako elikagaien azokak eta feriak antolatzen laguntzeko tresna praktiko bat ematea.\nPostuen eta elikagaien baldintza higieniko eta sanitarioak betetzen direla bermatzea.\nTokiko produktuei eta Euskadiko nekazaritza eta abeltzaintzako ustiategien bideragarritasunari babesa eta indarra ematea.\nEuskal herritarrak kontzientziatzea tokiko produktuek eta horiek zuzenean saltzeak duen balioaz eta garrantziaz.\nNekazaritzaren, osasun publikoaren eta kontsumoaren alorretan eskumena duten Eusko Jaurlaritzako sailen eta Foru Aldundien artean egin dute, HAZIk, ELIKAk eta EUDELek lagunduta.\nGida kaleko salmenta mota guztiei aplikatzekoa da, eta hainbat kapitulutan egituratuta dago: kontuan izan behar diren herritarren segurtasunerako baldintzak, kontsumitzaileak babesteko araudiak ezartzen dituen eskakizunak, hala postuek nola salgai jarritako elikagaiek bete behar dituzten baldintza higieniko eta sanitarioak, etab.\nEKOIZPEN EKOLOGIKOARI ETA PESTIZIDEN HONDAKINEN MUGEI BURUZKO TXOSTENA - DGSANCO 2016\nTxosten honetan jasota daude Espainian DGSANCOren (Europako Batzordearen Osasun eta Kontsumo Zuzendaritza Nagusia) ikuskaritza-programaren baitan egindako ikuskaritzaren emaitzak. Hain zuzen ere, ikuskaritza horren helburua da ekoizpen ekologikoan erabiltzen diren plagiziden hondakinen kontrolak ebaluatzea. 2014an, AECOSANek (Kontsumoaren, Elikagaien Segurtasunaren eta Nutrizioaren Espainiako Agentzia), hondakinak kontrolatzeko programen plangintza koordinatzearen arduradun gisa, produktu ekologikoen 14 lagin aztertu zituen (lagin guztien –ekologikoak eta ez ekologikoak– % 0,59 ). Lagin ekologikoetako batek ere ez zuen hondakinen gehieneko muga gainditu. Laginak Andaluziako ustiategietan hartu ziren; izan ere, erkidego horretan dago Estatuko gainazal ekologikoaren % 51. 2014an, 30.602 ekoizle ekologiko, 3.082 prozesatzaile eta ekoizpen ekologikorako ziurtatutako 1.663.183 hektarea zeuden guztira espainiar estatuan. ONDORIOAK Andaluzian, hautematen diren ekoizpen ekologikorako baimendu gabeko plagizida guztiak irregulartasun edo arau-haustetzat jotzen dira; horri esker, ekintza hertsatzaile argiak eta disuasorioak dituzte ezarrita. Laginak hartzen dituzte eta analisi ofizialak egiten dituzte, eta horrek ere sendotu egiten ditu labore ekologikoetan egindako kontrolak. Erabilitako laborategiek instalazio bikainak dituzte eta analisi zehatzak egiten dituzte oso, baina ez dago analisi horiek egiteko irizpide ofizialik. Horrenbestez, kontrol-erakundeek eskatutako analisien eraginkortasuna murrizten duten 10 muga identifikatu ziren kontrol-laborategietan. Horrez gain, ez dago laginketarako prozedura ofizialik, eta horrek ere eragin dezake laborategiko emaitzen interpretazioan. Pesticide residue controls in organic production – Spain 2016-8751 - DGSANCO 2016


Joan den 2013an, Enpresen eta Giza Eskubideen inguruko DESC sareko Herrien Foroa ospatu zen Bangkoken. Bertan, parte-hartzaileek baterako aldarrikapen bat sinatu zuten, enpresek gauzatutako giza eskubideen urraketen kontrako kanpainaren alde eta, hilabete batean, 140 elkarteek baino gehiago sinatu zuten.\nGaur egun, aldarrikapena 2014ko ekainean ospatuko den NBE Giza Eskubideen Batzorderako sinadurak jasotzen jarraitzen dabil. Hain zuzen ere, 250 erakundeen babesa lortu dute jada. Ekimen honek lan-talde intergubernamental baten bidez, batera eztabaidatzeko eskakizuna egiten die Estatuei, enpresek gauzatutako Giza Eskubideen urrapenen gaia landuko duen hitzarmen bat sinatu ahal izateko.\nAldarrikapen honek sare internazionaleko aliantza, erakunde eta mugimendu sozial askoren babesa izan du eta enpresek gauzatutako Giza Eskubideen urraketen aurrean gizarte zibil globalak jasan duen mobilizazioaren isla da. Gainera, hitzarmen honek Ekuadorrek NBEren Giza Eskubideen Kongresuan aurkeztutako ekimenak batzen ditu, enpresa transnazionalen aurrean Giza Eskubideak babestuko dituen nazioarteko hitzarmen bat sortzeko asmoarekin.


Irribarreak vs Pankartak | Iritzia | Berria\nBerriz BHIko Zuzendaritza Taldea -\nIrribarre gutxi aurkitu omen dituzte zenbaitek berriro irekitako ikastetxeetan. Irribarre gutxi eta pankarta gehiegi nonbait. Desoreka hori adierazgarria iruditu zaio bere karguan estreinatu berri den Jokin Bildarratz Hezkuntza sailburuari. Bada, irakasle garen legez, azalpenetan iaioak gara aspaldi, eta erraza zaigu pankarten atzeko haserrea eta samina argudiatzea:\n• Otsaila bukatzen ari da, martxoan SARS-CoV-2 birusaren lehen aztarnak ageri dira Euskal Herrian. Hedapena nabaria da, eta, ikastetxeetan, gizartean sorturiko kezka islatzen da. Ehunka izango dira EAE guztian garai hauetarako aurreikusitako ikasbidaiak. Tamalez hartu beharko dugun erabakia badakigu; ikasle eta irakasleen osasuna ezin da kolokan jarri. Hala ere, administraziora jotzen dugu, salbuespen egoera honetan afera hau aintzat hartuko baitute; ezin gaituzte noraezean utzi. Hainbat dei egin eta gero oker genbiltzala konturatzen gara; oraingoz, ezinezkoa omen dute erabaki hori hartzea, nahiz eta Gasteizeko ikastetxe guztiak itxiak egon. Berriz ere, guri bustitzea dagokigu, gurasoek jarritako diruarekin zer gertatuko den ez dakigularik. Eskerrak Hezkuntza Sailetik bidaia hauek antolatzearen garrantzia azpimarratzen diguten, zenbaitetan txalotu ere, dena esan beharra dago eta.\n• Bi egun geroago, prentsaz ohartzen gara ikastetxeetatik atera behar dugula. Korrika, presaka, ikastetxea hustu beharra daukagu. Ikasleei oporraldi bat ez dela barnerarazi, lasterka ordenagailurik izango ez luketen ikasleak detektatu eta abar luze bat, ordu frenetikoak.\n• Biharamunean, irakasleok ardura osoz ezagutzen ez dugun erronka berri batetan murgiltzeko indarrak metatzen ditugu. Plangintza telematiko bat adosten dugu, ikasgela birtualak guraso eta ikasleei helarazteko. Oraindik, neurrigabe hasiko diren pantaila aurreko orduez jabetzeko denborarik ez daukagu.\n• Jadanik apirila heldu da, bi aste daramatzagu gure mugikor eta ordenagailu lagun banaezinekin, gau eta egun amaigabeak ikasleen hezkuntza eskubidea bermatu nahian. Bat-batean, berriz ere komunikabideen bitartez, Cristina Uriarte garaiko Hezkuntza sailburuak ikastetxeetako ordenagailuak bana ditzakegula adierazten digu. Antza denez, arrakala sozio-ekonomiko eta kulturalari arrakala digitala deitzen diote orain, ordenagailu batek dena konponduko balu bezala. Dena dela, beste behin berandu, dagoeneko ordenagailuak banatuta genituen ikasle horiek galduta egon ez daitezen.\n• Asteak badoaz eta administrazioa desagerturik daukagu. Bitartean, irakasleria, ikasleria eta gurasoak pantaila bati so; bideotutorialak, bideokonferentziak eguneroko ogia. Bat-batean, guztiak konfinatuta gaudela, telebistatik jasotzen ditugu aurtengo ebaluazio irizpide berriak. Ez gara horietaz eztabaidatzen hasiko gehiegi luza gaitezkeelako, baina uste dugu bestelako kanalak baditugula horretaz jabetzeko. Baina ez, beste behin ere antzezlan honetan ikusle huts izango bagina legez sentiarazten gaituzte.\n• Maiatza heltzen da, pantaila arteko bilera zein eztabaidek jarraitzen dute, inor atzean gera ez dadin ikasleen eboluzioa aztertzea da erronka nagusia. Norgehiagoka berriari heldu diogula uste dugunean, telebista eta prentsa amesgaizto bilakatzen dira. Cristina Uriartek eta Nekane Murgak ikastetxeak modu orokortu batean ireki behar ditugula adierazten digute.\nBat-bateko presak nabari dira edonon: ikasleak bueltatzea proposatzen dute, irakasleak bueltatu ez garenean. Nola bermatu segurtasun neurriak? Non dira EPIak? Nola uztartu klase presentziala eta telematikoa? Oraindik ez dugu ezta kontingentzia planik jaso, eta guri diseinatzea ez dagokigu, oro har ez gara adituak horretan.\nJosu Erkorekak irtenbidea dauka honentzat guztiarentzat; aho betez dio ikastetxeek desinfekzio prozesu bat jasan dutela eta soluzio hidroalkoholikoa heltzear dagoela. Gure ikastetxea desinfektatua dago, bai, baina ditugun garbitzaile biek hartu dutelako bere gain ezinbesteko lan horren zama, inork helarazitako EPI eta baliabide berririk gabe, noski. Urteetan gutxietsitako eta gehienetan emakumezkoek egiten duten lan hau, bat-batean nahitaezko bilakatu den honetan, ez dituzue aintzat hartu. Martxoan greban bazeuden ere, bertan behera utzi zuten gu zaintzeko. Baina nor arduratzen da premiazko langile hauen zaintzaz?\nZalaparta erdian, uztaila hauteskundeak egiteko une egokia izan daitekeela diosku Iñigo Urkulluk nonahi.\n• Zuzendaritzatik garbi daukagu; ikasleak bueltatuko badira, indartze saio batzuetarako edota ekaineko ezohiko azterketak egiteko izango da, oso era kontrolatu eta mailakatuan. Berdin da, Arantxa Tapia daukagu aurrez aurre lanera itzuli beharra daukagula esaten, gainontzeko sektoreek hala egin dute eta. Horrek ez omen daki martxotik aurrera gure etxeetako zenbait txoko ikasgela bilakatu ditugula. Egindako lan eskerga gutxiesteaz gain, iraingarria oso.\n• Ekaina heldu da, irakasleok ikastetxeetara itzultzen gara, eta tarteka ikasle gutxi batzuk artatu ditugu neurri guztiak bermatuz. Ematen du ikasturtea atera dezakegula, konfinamenduaren norgehiagoka honi eutsi diogun sentsazio xume bat ageri da. Hala ere, Zuzendaritzan antsietatea da nagusi, hurrengo ikasturtea helburu. Hezkuntza Saila desagertu da berriz ere, eta hauteskundeez mintzo dira komunikabideetan, baina irailean aurrez aurreko eskolak bermatzeko neurri, protokolo, baliabide eta jarraibide zehatzik ez datorkigu.\n• Uztaila heltzen da, eta gure beldur guztiak errealitate bilakatzen dira. Aurreko ikasturteak bezalaxe prestatu beharko dugu 2020-2021 ikasturtea; betiko baliabide berdinekin, eta erkidegoko ikastetxe guztietara (berdin haur, lehen zein bigarren hezkuntza izan) bidali den kontingentzia plan berarekin, non hiru agertoki desberdin diseinatu beharko ditugun. Egia ez balitz, parodia edo zientzia fikziozko pelikula batean koka genezake udako bi hilabeteotan bizi izandakoa.\n• Iraila heltzen da, zuzendaritzak diseinatutakoa martxan jartzeko unea. Urduritasuna eta egonezina edonon. Aurrez aurreko eskolan sinesten dugu, ez dugu gure jarduna pantailetan birbirtualizatu nahi, baina hezkuntza komunitate osoaren osasuna kolokan dago; osasuna, eta ikasleen hezkuntza eskubidea, halaber. Ikastetxera egokitutako plana nekez atera daiteke aurrera, baliabide urritasunagatik. Martxotik hona, ez da inongo aurreikuspenik egin eta ikastetxeei leporatu dizkiezue zuei dagozkizuen erantzukizunak.\nIrakasleok prest egon gara eta prest gaude ahaleginetarako. Hala erakutsi izan dugu azken hilabeteotan, baina Hezkuntza Saila aparte ikusi dugu eta pausoren bat eman duenerako ikastetxeetako langilegoa aurreratu zaio. Lidergo falta, oro har. Suminduta gaude, itzulera adostu eta seguru bat baino ez dugu nahi. Eta oraingoan bai, aski da, grebara goaz.\nOrduantxe, izendatu berri duten Urkullu lehendakariak honela dio: ikastetxeak udaran itxita egon dira; beraiek, aldiz, lanean. Falta zitzaiguna; gure lana behin eta berriz gutxietsia izan da, ikastetxeen gain jarri dituzue zeuei dagozkizuen erantzukizunak, ez gaituzue baliabideez hornitu; zer helbururekin egiten ditu lehendakariak adierazpen horiek?\nEgun egiten ditugun aldarrikapenak ez dira birus batek sorrarazitakoak. Pandemia honek inoiz baino nabarmenago utzi ditu urteetan eginiko aldarrikapenak. Ratioak jaistea ezinbestekotzat jo izan dugu beti, maila pedagogikoan zein akademikoan ikasleen beharrizanei arreta egokiago bat ematekotan. Pandemiak garbi utzi duena zera da, osasunari erreparatuz ere, 40 metro karratutan 25 nerabe sartzea ez dela bideragarria. Jakin badakigu bat-batean OMEk proposatutako hamabost ikasleko ratioak bermatzea zeharo zaila izan daitekeela, bai azpiegitura bai irakasle eza dela eta. Baina konbentzituta gaude inoiz baino lehentasun handiagoz ekin behar diogula erronkari; adostasunak bilatuz herri honek behar duen zutabe garrantzitsuenetako bat indartu eta berreraiki beharra daukagu, etorkizun hurbilari anbizioz begiratuz.\nKalitatezko eskola publiko eta euskalduna dugu helburu, balio feministetan oinarritua, eta ikasleen beharrizanei ekitatez erantzungo diona, familien desoreka sozioekonomikoen gainetik ikasleen premiak aseko dituena oro har. Honetan irmoki sinisten dugu, Hezkuntza Saila bide bera egiten hastea besterik ez dugu behar; inbertsio publiko, aurreikuspen, proposamen eta ekintza zehatzekin, borondate politikoarekin alegia.\nHas gaitezen, ba; hamarnaka urte galduak dira, baina bidea zein den badakigu behintzat. Soilik horrela elikatuko baititugu ikastetxeak irribarrez. Soilik orduan aldatuko da irribarre eta pankarten arteko korrelazioa.\nBerriz BHIko Zuzendaritza Taldea


· Inesa Gaxen\n· Marga D’Andurain\n· Raimunda Royo\n· Kasilda Iturrizar\n· Mikaela Portilla\n· Marie Coulon\n· Marie Argaine\n· Francisca Iracheta\n· Diana Andoins\n· Martina de Zuricalday\nEmakumeek historian egindako bidea oztopoz beterik egon da. Baina pixkanaka eta emakume aitzindari askoren balentriari esker, biderik ez zegoen lekuan bidezidorrak zabaltzen joan ziren. Mende batzuk atzera jotzen badugu emakumeek egindako bidea azter dezakegu:\nIraultza frantsesaren garaian hiritarren eskubideen deklarazioa onartu zen baina ez ziren emakumeen eskubideak kontuan hartzen. Printzipio horiek emakumeentzat ere izan behar zutela aldarrikatzen zuen garai horretan Olimpia de Gouges-ek. Horrek 1791n Emakumearen eta Emakumezko Herritarraren Eskubideen Adierazpena idatzi zuen. Gerora, garai horri esaten zaio feminismoaren lehen olatu-aldia. Olimpiak zera esan zuen: “emakumeak urkamendira igotzeko eskubidea baldin badu, aintzat hartu beharko litzaioke tribunara igotzeko eskubidea ere”. Seinale bat izango balitz bezala, gillotinaz hil zuten. Emakumeen eskubideen aldarrikapena idatzi zuen Mary Wollstonecraft-ek eta emakume asko hasi zen bizitzeko modu berri bat eraikitzen, zalantzan jarriz derrigorrez etxean sartuta egotearen beharra.\nAhots berritzaileak ari ziren sortzen eta bidezidor berriak ari ziren zabaltzen. Ondoren horiexek erabiliko zituen emakume sufragisten mugimenduak emakumeen eskubide politikoen alde jotzeko. Sufragistak, feminismoaren bigarren olatuaren protagonistak, Estatu Batuetan sortu ziren. Lehenetariko programa feministan sentimenduen deklarazioa onartu zuten, baina ez zen onartu emakumeen bozkatzeko eskubidea. 1848. urtea zen eta 80 urte gehiago igaro ziren Estatu Batuetan emakumeek bozkatzeko aukera izan zezaten.\nEstatu espainiarrean emakumeek sufragioa 1931ko urriaren 1ean lortu zen II. Errepublikako erreforma legegilearen markoaren barruan eta Alderdi Erradikaleko diputatu Clara Campoamorrek emakumearen aldeko sufragioaren alde eginiko defentsa sutsuaren ondoren. Baina aurrerapausoen garai horien ondoren gerren arteko aldia etorri zen eta aurrerapen horiek geldialdia eduki zuten, ondorengo 3. olatu-aldiaren hazia izango zena alegia.\nEstatu espainiarrean mugimendu feminista lotuta zegoen frankismoaren aurka sortu zen mugimenduarekin, baita garaiko hainbat gizarte-mugimendurekin ere. Euskadin Araban, Bizkaian eta Gipuzkoan halako mugimenduak emakumeen batzarren bidez sortu ziren.\nOrain arte hainbat arlotan lan egin duten emakumeen istorioak ezagutu ditugu, baina badaude beste arlo ezezagunagoetan beren pentsatzeko edo lan egiteko era iraultzailearekin historia harrotzera iritsi diren emakumeak ere; hor dauzkagu adibidez Amelia Earhart hegazkinlaria, Atlantikoa (1932an) eta Pazifikoa zeharkatu zituen lehen emakumea, hartarako bere hegazkina erabili zuena. Hor topatzen dugu, Kathrine Switzer, Bostongo maratoian modu ofizialean parte hartu zuen lehenengo emakumea. Malala Yousafzai, emakumeen hezkuntzaren aldeko ekintzailea. Wangari Maathai, Bakearen Nobel saria eman zioten, “garapen jasangarriaren, bakearen eta demokraziaren alde egindako lanagatik”. Virginia Wolf idazlea, Gela bat norberarena idazlanarekin emakume bakoitzak bere espazio fisiko eta pertsonala edukitzearen aldarrikapena egin zuena.\nEmakume honi bi aldiz leporatu zioten sorgina izatea. Hemezortzi urte zituenean Bordeleko parlamentuan epaitu zuten eta probarik ez zegoenez libre utzi zuten. Hogei eta zazpi urte geroago, Inesa Hondarribian bizi zenean, sorgina izan zela salatu zuten bi haurrek. Herriko buruzagiek presio gogorra egin zioten arren, Inesak behin eta berriro ukatu egin zien salaketa. Azkenean, nahiz eta Logroñoko Inkisizioaren epaileak libre utzi, erbestera joan behar izan zuen Inesak, Hondarribiko herritarrek erabakia ez zutelako onartu.\nEuskal feminismoaren aitzindaria (Paris, 1837 - 1913?).\nMadame d’Abbadie d’Arrast gisa ezagunagoa egin zen, Charles d’Abaddie d’Arratsekin ezkondu baitzen (Antonie d’Abbadie kultur eragilearen anaia gazteena, alegia).\nCNFF-ko (Frantziako Emakumeen Kontseilu Nazionala) kidea izan zen, horregatik Frantzian eta Belgikako lehendabiziko kongresu feministetan parte hartu zuen.\nEmakumeen sufragio-eskubidea aldarrikatu zuen. Hainbat artikulutan adierazten zuen emakumeen inguruko kezkak eta bizitza osoan zehar borrokatu zuen emakumeen egoera hobetzeko.\nOngilea (Bilbo, 1918 - 1900).\nBere senarra, Tomás José Epalza, enpresari aberatsa zen. Bikoteak ez zuen seme-alabarik izan eta senarra hil zenean Kasildak dirua Bilboko behartsuen egoera hobetzera zuzendu zuen. Testamentuan diru asko utzi zion Erruki etxeari eta Ospital Zibilari. Gainera, Bilbon dagoen Doña Kasilda parkea hark emandako lurretan eraiki zen.\nPedagogoa, antropologoa eta historialaria (Gasteiz, 1922 - Gasteiz, 2005).\nMaisua izan zen Arabako hainbat eskolatan; ondoren, Madrileko Unibertsitate Complutensean Historiako lizentziatura eskuratu zuen. Euskal Herriko antropologo eta historialarien artean garrantzitsuenetakoa izan zen. Haren metodologia fin eta sakonari esker azterlan ugari egiteaz gain, jarraitzaile ugari izan zituen Araban.\nMikaela Portilla izan zen Euskal Herriko Unibertsitatean Honoris Causa Doktorea maila erdietsi zuen lehenengo emakumea.\nXX. mendearen hasieran bizi izan zen Raimunda. Nahiz eta garai hartan emakume gutxi kirolean ibili, badakigu Euskal Herriko alpinismoan hasiera-hasieratik emakumeek parte hartu zutela. Adibidez, Raimunda izan zen Bilboko Club Alpinoaren sortzaileetako bat.\nGarai hartan Mendiko federazioak Ehun Mendien Lehiaketa antolatzen zuen, hau da, Euskal Herriko ehun tontor esanguratsuenak epe jakin batean igotzeko txapelketa. Raimunda izan zen lehiaketa osatu zuen lehen emakumea, 1930. urtean.\nAbenturazalea (Baiona, 1893 - Tanger, 1948).\nBaionan jaiotako abenturazale hau 18 urterekin ezkondu zen Piarres D’Andurainekin eta harekin bizi izan zen Argentinan, Cairon eta Palmira hirian. Cairon zein Palmiran negozio arrakastatsuak antolatu zituen bikoteak; gainera, denboraldi hartan Marga Ingalaterraren alde espioitza lanetan ibili zela zabaldu zen.\nDena den, Marga oso ezaguna da Meka leku santura sartzen saiatzeagatik. Bere helburua zen Mekan sartzen zen mendebaldeko lehenengo emakumea izatea. Horretarako musulman bihurtu zen eta senar musulmana hartu zuen. Tamalez, berehala atxilotua izan zen eta harem batean giltzapetua. Gainera, haremeko jabearen hilketa leporatu zioten eta heriotza-zigorra ezarri zioten. Azkenean Frantziako enbaxadorea lortu zuen Margaren askatasuna.\nBertsolaria (Ezpeleta, 1860 - Donapaleu, 1925).\nOgibidez espartingile zen eta ezkondu ostean laborantzan jardun zuen. Nahiz eta irakurtzen eta idazten ez jakin, bertsolari trebea izan zen.\nMarie (edo Mariana) Argain hainbat lehiaketatan saritua izan zen. Adibidez 1888an Anton Abbadiek antolatutako lore-jokoetan irabazle izan zen, baita Ezpeletan 1895. urtean, Martin Guilbeauren antolatutako Euskal bestetan, hain zuzen ere.\nDatu gutxi dauzkagu emakume honen inguruan. Franciscak Madrileko Unibertsitate Conplutensean osatu zituen emagina-ikasketak. Ostetriziaren inguruan sineskeriak baztertzea eta ezagutza zientifikoa finkatzea zuen helburua. Horretarako, emagina-ikasketak burutzeko eskola bat sortu zuen. Gainera, erditzeari buruzko liburu bat idaztzi eta argitaratu zuen lehen emakumea izan zen Espainian.\nNobleziako dama (1554 - 1621).\nGixuneko kontesa izan zen. Béarne eta Gaskoniako familia aberats eta boteretsuenetako batean jaio zen.\nOso emakume ederra eta kultur handikoa izan zen. Korisande ezizena hartu zuen Amadís de Gaula idazlanetik.\nAgramondarren familia-buru Filiberto Agramondarrarekin ezkondu zen. 1580an, 26 urte zituenenean, bere senarra hil egin zen eta urte gutxi geroago Korisande Enrike IV.a erregearen amorantea bihurtu zen. Zazpi urte iraun zuen erlazio hark. Korisandek laguntza ekonomikoa eskaini zion erregeari Erlijio Gerrak finantzatzeko.\nGozogilea eta enpresaria (Bilbo, 1839 - 1932).\nMartinaren gurasoak gozo-denda eta txokolategi bat ireki zuten 1830ean Bilbon.\nMartina hamasei urterekin ezkondu zen eta hamalau seme-alaberen ama izan zen. Hala eta guztiz ere, 1882. urtetik aurrera Martinak hartu zuen gozo-dendaren ardura. Kudeaketa ausartari zein zentzudunari esker negozioa berritzea eta handitzea lortu zuen. Gainera, enpresa-ekimen erabat berritzaileak sustatu zituen; esate baterako, beste txokolategi txiki batzuekin elkartzea eta guztiekin batera Chocolates Bilbaínos fabrika sortzea.


Urtarrilaren 10eko mobilizazioa isila izango da, eta pankartarik gabea - Politika - Berria\nUrtarrilaren 10eko mobilizazioa isila izango da, eta pankartarik gabea\nGiza eskubideen alde dauden herritar guztiei egin nahi die lekua Sarek, sigla eta ideologiak gaindituta.\nParte hartzaile bakoitzak argi bat eramango du eskuetan, eta denek batera piztuko dute\nSareko kideak, atzo, euskal kulturako hainbat kiderekin batera, Donostian. JUAN CARLOS RUIZ / ARP\nGiza eskubideen alde dauden mota guztietako pertsonak urtarrilaren 10ean Bilbon izatea nahi du Sarek; norberaren sigla eta ideologiaz gain eskubide guztiak errespetatu behar direla defendatzen dutenak euskal presoen eskubideen aldeko mobilizaziora joatea. Aldarria ozen entzutea lortu nahi du. Lau haizeetara zabal dadila, mundu osoan: bake jokaleku egonkor bat eraikitzeko euskal presoen korapiloa askatzea beharrezkoa dela ikusarazi nahi du, eta herritarrek horixe eskatzen dutela.\n«Beste argazki bat» baino gehiago lortu nahi du urtarrileko protestan. «Argi» erakutsi nahi dute euskal gizarteak espetxe politika aldatzea nahi duela. Hain zuzen, argia erabiliko dute horretarako. Parte hartzaile bakoitzari argi bat eramateko eskatuko diote, eta, une jakin batean, guztiak batera pizteko.\nProtestariak elkartzen direnean izango da hori. Izan ere, Bilboko bi gunetatik aterako da mobilizazioa, 17:30ean: Casillatik eta udaletxetik. «Sakabanaketaren aurpegi lazgarria bere larruan bizi dutenek» abiatuko dute protesta bi leku horietatik: presoen senideek; Bizkaikoek eta Arabakoek Casillatik, eta Gipuzkoa, Nafarroa zein Ipar Euskal Herrikoek, udaletxe aurretik. Zabalburura abiatuko dira guztiak, eta han elkartuko. «Zabalburun, ekitaldi xume baten bidez, 'argi dugu!' ozen azalaraztea proposatzen dugu», adierazi dute Teresa Toda eta Agus Gorbea Sareko kideek, ekitaldiaren nondik norakoen berri emateko agerraldian.\nMobilizazioa isila izango dela jakinarazi dute, eta pankartarik ez duela izango. Leloa Now! Euskal Herrira! izango da. Egitura horrekin, sentsibilitate guztietako pertsonentzako lekua dagoela nabarmendu dute antolatzaileek. Are, seguru daudela askotarikoa eta handia izango dela mobilizazioa. Hori hala izan dadin laguntzeko eskatu dute.\nHortaz, antolatzaileei ez zaie gustatu EAJk ez duela protestan parte hartuko esan izana. Ulertu ere ez dute ulertzen, jeltzaleek esana baitute sakabanaketaren aurka daudela. Edozein moduz, zuzendaritzak protesta babestu ez arren, EAJko kide asko espero dituzte Bilbon.\nUrtarrila baino lehen, halere, hainbat ekitaldi egingo ditu Sarek presoen eskubideak errespeta daitezela eta sakabanaketa amaitu dadila eskatzeko. Gaur, esate baterako, Gasteizen «lurrikara» sortzeko deia egin dute. 18:30ean abiatuko da protesta, Babesgabetuenetik, Astindu, mugitu, dispertsioa amaitu! leloarekin. Florida parkean amaituko da mobilizazioa.\nGaur bertan, beste ekitaldi batzuk antolatu ditu Sarek Hondarribian. 16:00etatik aurrera, grafitiak, haur jolasak, pailazoak, kontzertuak eta beste izango dira, Soroetako frontoian.\nEtxarri Aranazko Sarek, berriz, preso, iheslari eta deportatuei «legez dagozkien eskubideak» aldarrikatzeko Sakanan martxan jarriko duen egitasmo baten berri emango du.\nEusko Jaurlaritza ere mintzatu da presoen inguruan. «Terrorismoari aurre egiteko Espainiako Estatuan onartu diren zenbait salbuespen lege ez dira bat etorri oinarrizko eskubideekin», esan zuen atzo Josu Erkoreka bozeramaileak.


Eguneratutako Buruzagia Kentzeko Egokitzailea | Beautyshop.ie\nHasiera / ACNE / Berritutako Buruzagia Kentzeko hutsean poro garbitzailea\n[2020 UPGRADE] Buruketa hutsean berriena xurgadura indartsuagoa eta larruazala garbitzeko gaitasuna du. 1000 probak egin dira eta frogatu dute burmuineko erauzgailu honek modu eraginkorrean kentzeko arbelak, arbel zuriak, hildako larruazala, koipe eta makillajearen hondarrak, zimur leunak eta larruazala estutu eta etengabe erabili ondoren ...\n[2020 UPGRADE] Buruketa hutsean berriena xurgadura indartsuagoa eta larruazala garbitzeko gaitasuna du. 1000 probak egin dira eta frogatu dute burmuineko erauzgailu honek modu eraginkorrean kentzeko arrantza, arbel zuriak, hildako larruazala, koipea eta makillajearen hondarrak, zimurrak leundu eta larruazala estutu eta 2 - 5 asteetan etengabe erabili ondoren. FDA ziurtatuta, kalitatea bermatuta dago.\n[SEGURUA ETA ERAGINKORRA] Puntu beltzak hutsean hutsean xurgatzeko teknologia berritzailea erabiltzen du larruazala mindu gabe. Burua beltza garbitzeko tresna hau aurpegiko maskara edo aknea orratza erabiltzea baino erosoagoa eta eraginkorragoa da. ABS material ekologikoz egina, puntu beltzeko hutsa ez da toxikoa, ez da narritagarria, aurpegian segurtasunez erabil daiteke.\n[LED BISTARATZEA ETA EGONALDI LUZEA] LED pantailako puntu beltzak kentzeko pantailan gainerako potentzia eta xurgatze maila erraz erakuts diezazukezu. Kalitate handiko litiozko bateria, 2 orduz soilik kargatu behar dena eta 180 minututik gora erabil daitekeena, garraiatzeko eta bidaiatzeko egokia da. Gainera, gama altuko ontziak opari ezin hobea dira zure familia eta lagunentzako.\n[5 ARGAZKI-MAILAK ARGITARATZEKO MAILAK] Poro hutsa larruazal mota askotarako diseinatuta dago. 1 eta 2 maila arinak xurgatzeko maila egokia dira larruazal sentikorreko eta lehorretarako. Mesedez, erabili lehen aldiz zulo txikiko edertasun zundaarekin. 3 maila xurgapen ertaina azal neutroarentzat da. Xurgapen maila altua 4 maila larru koipetsuentzat da eta xurgapen maila sendoena, 5 maila, poro handiekin nahastutako larruarekin nahastuta dago.\n[ERABAKI GARRANTZITSUA] Gure berreraikitzaile 24 orduko zerbitzu zentro profesionala, 30 egun itzulketa osoa, 12 hilabete bermea eta 365 egun laguntza teknikoa ditu. Bezeroarentzako zerbitzu bikainak erosteko kezkarik gabe uzten zaitu. Galderarik edo atsekaberik izanez gero, jarri gurekin harremanetan ahalik eta azkarren.\nPanOxyl gehieneko indarra antibiotikoen mikrobioak - 156ml - AEBetako saltzaile onenaren aurkako aknearen tratamendua\nPaula's Choice% 10 Azido Azido Booster - 30ml\n24k Urrezko Mikro Orratza Sistema\nTe Berdea + Berenjena Maskarako Makila Duo Pack\nKLINIKAKO Garbiketa Konplexua da\nRael Hidrokoloide Aknearen Garauak Sendatzeko Patch 96 Patches (Bi Neurri 10mm eta 12mm)\nTreeActiv Akne Kistikoaren Leku Tratamendua\nSkin Doctors Kapilarra Garbitu 50ml


DONOSTIA KULTURA IKASTAROAK\nDONOSTIA KULTURAk oinarrizko kultur trebakuntzaren eskaintza berria aurkezten du uztailean, hiritarrek ezagutzeko eta datorren ikasturtean bere aisialdia antola dezaten.\nIkastaro hauek 2015eko urria eta 2016ko maiatza bitartean garatuko dira eta, beti bezala, ikastaro eskaintza zabala eta berezia izango da, bai gaietan baita formatuetan ere (lauhilabetekoak, ikasturte osokoak, trinkoak, ikastaro orokorrak, egile ikastaroak…)\nZenbait teknika eta abilezia transmititzea, ezagutzaren hainbat esparrutan.\nHainbat gairen gainean elkarteak sortzeko aukera sustatzea (bideoa, irratia, antzerkia...).\n2.- IKASTARO HAUEK ANTOLATU DITUGU KONTUAN HARTUTA:\nErabiltzaileengandik jasotako eskaerak eta balorazioak.\nKultur etxe bakoitzak duen espezializazioa:\nLarrotxene: Bideoa eta Zinea.\nOkendo: Arte Ederrak.\nErnest Lluch: Literatura eta gaur egungo gaiak.\nHelduentzako ikastaro guztiak euskaraz eta gaztelaniaz eskaintzen dira, egile ikastaroak izan ezik, egilearen hizkuntzaren arabera direlako.\n303 ikastaro euskaraz.\nArte Plastikoak: akuarela, egur eskultura, marrazteko teknikak, marrazketa artistikoa, olioa, serigrafia, zeramika…\nEskulanak: altzarien zaharberritzea, azaleztapena, barruko dekorazioa, bitxigintza, patchwork, puntu eta kakorratza...\nArte Eszenikoak: abesbatzak, antzerkia eta interpretazio teknikak, gitarra, kutxa flamenkoa, txalaparta, eta mota guztietako dantzak...\nIkus-entzunezkoa eta Komunikazioa: argazkigintza (bai analogikoa baita digitala ere), diseinu grafikoa...\nLiteratura: bertsolaritza, komikia, narratiba laburreko idazkera tailerra, zinea eta literatura...\nAutoezagutza eta osasuna: arteterapia, adimen emozionala, barreterapia, coaching, focousing, masaia, meditazioa, oroimen tailerra, yoga…\nHumanitateak: emakumeen historia, Erromanikoa, Gotikoa, Berpizkundea, Barrokoa eta Arte Garaikidea, Filosofia eta Literatura, kultura islamiarra eta Japoniako artea eta historia...\nBestelakoak: ardo, garagardo, sagardo eta txakoli dastaketa, baratza eta neguko loreak (Cristina Enea Fundazioarekin batera), etxeko brikolajea, sukaldaritza (begetarianoa, tradizionala, munduko arrozak, sasoikoa, singles-entzako, makrobiotikoa, gozogintza)…\nLantegi irekiak: pintura.\n5.- 2015-2016 IKASTURTE BERRIKO DATU OROKORRAK\nIZEN-EMATEAK: Irailaren 8tik 25era.\nMATRIKULAZIOA IRAILAREN 8an (asteartea) HASIKO DA, 16:00etan.\nAstelehenetik ostiralera, 16:00etatik 20:00etara. Casares-Tomasene, Egia, Ernest Lluch, Intxaurrondo, Larrotxene, Loiola, Lugaritz eta Okendo kultur etxeetan, Liburutegi Nagusian (azaleztapen ikastaroak bakarrik).\nAstelehenetik ostiralera, 10:00etik 14:00etara, Egia Kultur Etxean\n2016ko otsailetik maiatzera diren ikastaroetarako matrikulazioaren epea urtarrilaren 22an bukatuko da.\nHaurrei, gazteei eta helduei zuzendutako ikastaroak 2015eko urriaren 19tik 2016ko maiatzaren azkenezko astera arte izango dira; egutegi zehatza ikastaroa egingo den kultur etxean kontsulta daiteke, ikastaroa hasi ondoren.\nInternet bidezko matrikulazioa\nhttp://www.donostiakultura.com/ikastaroak DONOSTIA KULTURAren webgunean ere izena eman daiteke, irailaren 8tik eta arratsaldeko 16:00etatik aurrera.\nMatrikulazioa webgunearen bitartez egin duten Donostia Kulturako bazkideen artean zozketa bat egingo da eta 10 lagunek ez dute matrikula ordainduko..\nHelduentzako ikastaroen prezioa iraupenaren eta ordu kopuruaren araberakoa izango da, hau da, prezioa ezberdina da ikasturte osokoak edo lauhilabetekoak badira. Halaber, zenbait ikastarotan izan daitezkeen aparteko gastuak kontuan hartu dira. Bestalde, egile ikastaroen prezioak ezberdinak dira.\n%25eko deskontua Euskaltegietako ikasleentzat, euskarazko ikastaroetan.\nDONOSTIA KULTURA txartela dutenek %10eko deskontua lor dezakete beste deskontuez gain.\nIkastaro batzuk Kultur Etxeetatik kanpo egingo dira. Horrela denean, ikastaroari dagokion informazioan (liburuxkaren taulan bertan) aipatzen da.\n2015-2016 ESKAINTZAREN DATU OROKORRAK\n+ Guztira 568 ikastaro dira (iaz baino 17 gehiago), eta eskaintzen diren plazak 8.250 baino gehiago dira.\n- Helduentzat: 515.\n- Gazte eta haurrentzat: 53.\nIAZKO (2014-2015) datu orokorrak:\n+ Guztira 551 ikastaro izan ziren; eskaini ziren plazak ia 8.000 izan ziren, eta ia 4.300 pertsonek parte hartu zuten ikastaroetan.\n- Helduentzat: 508.\n- Gazte eta haurrentzat: 43.\n- 296 euskaraz.\n- 253 gaztelaniaz.\n- 2 elebidun.\nDonostia Kulturatik esan dezakegu 2014-2015 ikasturtea oso arrakastatsua izan dela matrikulazioen aldetik, izan ere, ia 4.300 pertsonek eman zuten izena. Hori konstante bat da azken urte hauetan: ikasle kopurua mantentzeaz gain, igotzea lortu da.\nAurreko ikasturteen datuak aztertu ondoren, eta arloei dagokienez, egiazta dezakegu Arte Eszenikoen proposamenak direla DONOSTIA KULTURAren programa honetan matrikulatzen diren pertsonen artean interes gehien sortzen dutenak; Autoezagutzari eta Osasunari buruzko ikastaroak ere arrakastatsuak dira; era berean, Arte Plastikoak eta Eskulanak ere interesagarriak zaizkie donostiarrei. Bestalde, sukaldaritza ikastaroek sortutako zaletasuna ere nabarmendu nahi genuke. Eta, nola ez, Egile Ikastaroek ere bere arrakasta dute: disziplina ezberdinetako profesionalek eskainitako ikastaro hauek hiritarrei zenbait gaitan sakontzeko aukera ematen die. Joan den urtean, egile ikastaroek eskainitako plazen %55 bete ziren.\nDONOSTIA KULTURAren helburuen artean, prestakuntza sustatzeaz gain, parte hartzaileen arteko harremanak, eta elkarlanerako eta zaletasunak konpartitzeko guneak sortzea ere badago.\nIkastaroen bukaeran bertan landutako edukiak aurkezteko aukera ematen da, horretarako erakustaldiak, erakusketak edota emanaldiak antolatuz, maiatzean eta ekainean, zenbait kultur etxetan.\nEta DONOSTIA KULTURAK ere aipatu nahi du ikastaroetan parte hartu dutenen artean balorazioak oso onak direla orokorrean, 5 puntutik 4 edo 4,5 emanez: edukiei, metodologiari, antolaketari... Horri lotuta, hobetzeko proposamenak edota disziplinen arteko elkarlanerako ideiak sortzen dira, bai balorazio horietan, baita irakasleen eta kultur etxeko langileen gertutasunari esker ere.\nGazte eta haur ikastaroetan, 50 ikastaro baino gehiago eskainiko dira kultur etxeetan, 4 eta 17 urte bitartekoentzat: antzerkia, euskal dantza eta beste motako dantzak, eskulanak, joskintza, marrazketa eta pintura, gitarra, magia, zeramika... Ikastaro hauek formatu ezberdinetan eskaintzen dira etxeko txikien beharrei eta ohiturei egokitzeko asmoarekin, baita familiaren egoerari ere.\nCristina Enea Fundazioarekin batera ikastaro batzuk antolatu dira aurten ere Intxaurrondo eta Lugaritz Kultur Etxeetan: Baratza zure balkoian eta Neguko loreak.\nMarrazketa artistikoa, marrazketaren zenbaik elementuak ezagutzeko. Ernest Lluch.\nMargo teknikak, pintura ezberdinekin landuko du ikasleak. Lugaritz.\nArropa eskuz konpontzea, mantarra, poltsak eta jantzi-osagarriak, sormen joskintza eta patroigintza, tapizeria, betiko lanak berreskuratzeko tailerrak. Aiete, Egia, Ernest Lluch, Larrotxene eta Lugaritz.\nBarruko dekorazioa eta Gabonetako dekorazioa. Okendo.\nPaper-lan sortzailea: skrapbooking, origami eta liburu-koadernaketa. Intxaurrondo.


urtarrila 2014 - Alzola Basque WaterAlzola Basque Water\nZorionak! bikainak zarete igers-ak\n, Igers, instagramers\nZorionak @inigoconte @txerti @planetadunia !!! Bikainak zarete, zuen pisua 3X merezi duzue Altzolako Ur Mineral Naturala, #basquewater. Eskerrikasko bertako ekimenak eta gure arbasoek utzitako balore eta produktuak babesten dezuten #igers-eri!\nbasquewater 25 une historiko\nAgua Colaborativa, Agua de Alzola, AltzolakoUra, BasqueWater\nBasqueWater, Históricos, Historicos BasqueWater\n2013ko Abenduko 15a, Bilbao, eguzkitsua, sortzaileak alderik alde hiriaren barrutiak azaleratzen. Bilbao eraldatze gunea da. Guztia aldatzen da Bilbaon. San Mames aldatzen da, industria zerbitzuetan bilakatu, argiak ere ikuspegi ezberdina eskaintzen digu, jatorragoa, arina eta alaitsuagoa, gorri, berde ta zuriagoa. Bilbao ekimenen sehaska da, proiektu sozialak proposatzen ditu eta hiriaren enbaxadore bilakatzen ditu mugikorren erabiltzaileak, […]\nGure inguruneak #accion-reaccion bizi dezala\nPost honen bitartez eskertu nahi dugu aurreneko Acción-Reacción ekimenean parte hartu duzuen guztieri. Aurrerago aipatu zian dugun bezalaxe, gure ingureko aitzindari mediatiko-artistikoekin bat egin dugu, eta atxikitu bideoan Altzolako Uraren eskutik beraienganako hurbilketa jasotzen dugu. Gauzak egiten jakite horretan uste dugu formak eraldatu ditzakegula eta modu honetan gu-geuk gobernatu gizarte baten parte izan gaitezkela. […]\n1 – Purutasuna. Altzolako Urak berezkoak ditu ezaugarri onuragarriak. Ez dauka tratamendu beharrik, ez eta desinfektatua izatekoa tratamendu kimiko nahiz mikrobiologikoen bitartez. 2 – Konposaketa. Altzolako Ura edaten duzun bakoitzean, zer edaten ari zarenaren ziurtasuna duzu. 3 – Bere izaera paregabea eta etengabeagatik. Berezkoa duen konposaketa konstantea eta etengabeari eskerrak Altzolako Ura mineraletan nahiz […]\nIturburua babesten dugu\nUra da biziaren iturburu, altxor estimaezina. BalenzateguiSA enpresaren gerentzia nahiz bertako langileak bere osotasunean, enpresaren bi mendetako ibilbidean zehar iturburuarenganako arreta berezia izan dute, perimetroa nahiz bere ingurunea zainduaz. Ildo honetatik, iturburuaren gehiegizko hustiapena ekiditzeko erabakia hartu zuen enpresak. Urak berezkoa du iturburuan azaleratzea, inolako gailurik gabe, naturalki, Naturaren berezko emari. Altzolako Ura, Naturatik eratorri […]


Desbirtualizazioaren trantsizioa • ZUZEU\nDuela egun batzuk, lagun bat etorri zitzaidan bisitan nire egungo bizitokira. Bere lagun batekin etorri zen, “bazen sasoia elkar ezagutzeko” ironiko batez agurtu ninduena. Nire adiskideak nitaz hitz egingo ziolakoan ez nion garrantzirik eman eta beraiekin eseri nintzen kafesnea dastatu artean, halako batean niretzako arrotza zen hark elkar ezagutzen genuela argitu zidan arte.\nZuri geratu nintzen –bai, normalean baino zuriago-, zur eta lur hari begira aurpegiko zantzu bakoitza aztertzen, pistaren bat aurkitu nahian, baina alferrik. Oso despistatua naiz eta ez zen izan horrelako bat gertatzen zitzaidan lehen aldia, baina oraingoan ez nuen gogoratzen elkar ezagutu izana. Orduan dena kontatu zidan, eta oraingoan ezberdina zen, ez zen despiste kontu bat. Urteak ziren elkar Instagramen jarraitzen genuela.\nPaisaien argazki ederrak argitaratzen zituela eta jarraitzen nion sare sozial horretan, ez nekien nola zuen izena, ezta nolakoa zen ere bere profilean informazio hori guztia eskuragarri banuen ere. Hasieran apur bat deseroso sentitu nintzen, arduraturik, baina errekonozitu beharra nuen, ala? Bere izenarekin oroitu beharra neukan? Lagunak gara? Ezagunak? Ziber ezagunak?\nGai horri heldu genion orduan. Berak ere antzeko esperientziak bizi izan zituela aipatu zidan. Duela gutxi, metroan zihoala, Instagramen jarraitzen zuen batekin egin omen zuen topo, eta bere bizitzako kontraesanik handiena sentitu omen zuen: agurtu nahi zuen baina ez, horrek elkarrizketa bat izatea suposatu zezakeelako”.\nHarrigarria iruditu zitzaidan, baina nik ere zalantzak izaten ditut halakoetan. Errekonozituko ote nauten ala ez izaten da nire kasuan zalantzarik handiena, harengana hurbildu eta ezagutu ezean gaizki geratuko naizelakoan edo. Beraz, Twitter edota Instagram bidez jarraitu edota are gehiago, hitz egiten dudan norbait errekonozitzen dudanean urduri jartzen naiz. “Hurbilduko naiz? Ez? Errekonozituko nau? Baina hurbildu beharra al daukat? Ez gara ezagutzen! Edo bai?”\nMota horretako barne bakarrizketak izan ostean, desbirtualizazio prozesuaz hausnartu ohi dut: zein litzateke prozedurarik egokiena? Nolakoa izan beharko luke desbirtualizazio trantsizioak?\nNik neuk sare sozialen bidez ezagutu dudan oro agurtuko nuke, baita horietako batzuekin kafesne bat hartu ere! Baina ez al da apur bat bortitza? Ez al da kontraesankorra izatez isolatzen gaituzten plataformen bidez jende berria ezagutzea? Sare sozialen bidez norbaiten bizitzaren berri jakin arren, nolako konfiantza mailarekin hurbildu berarengana? Ezagutuko bagenu bezala? Ezezaguna balitz bezala? Eta espero zenuen bezalakoa ez bada?\nEz dakit zer deritzozuen, baina uste dut eztabaida luzea bezain interesgarrirako karnata dela. Zuen ustez, zein litzateke protokoloa –behar baldin bada-?\nadiskidea, sare-sozialak, trantsizioa, Twitter, ziber, ziber laguna


Euskal kulturaren erretratugilea : Irutxuloko Hitza\nSigfrido Koch Arrutiren lehen etapako argazki bat, non Nafarroako herri bat estetika nostalgikoarekin irudikatzen duen. (Argazkia: Koch Elizegi sendia)\nEuskal Herria eta bere kultura argazkietan islatzen eman zuen bere bizitza gehiena Sigfrido Koch Arruti (1936-1992) argazkilari donostiarrak. Bere lehen etapan horrenbeste maite zuen Euskal Herriaren argazki nostalgikoak egiten zituen, tristuraz ikusten baitzuen euskal ohitura zaharrak galtzen ari zirela. Azken urteetan, aldiz, bere lagun artisten eraginez –Txillida, Oteiza, Celaya, Txillardegi, eta abar–, argazkilaritza abstraktua egiten ibili zen. Aurtengo maiatzean, bere familiak dohaintzan eman zion San Telmo Museoari Koch Arrutiren obra eta bere aita Sigfrido Koch Bengoetxearena.\nBere ibilbidea eta bere familiak argazkilaritzarekin duen lotura errepasatu dugu bere emaztea zen Mari Paz Elizegirekin eta Edurne eta Nagore alabekin. Gainera, Gari Garaialde eta Jose Usoz argazkilarien ikuspuntua ere jaso dugu bihar IRUTXULOKO HITZAn irakugai egongo den erreportajean.


topic_facet:"Mekanizazioa (Heziketa Zikloa). Erdi maila" topic_facet:"Elektrizitatea eta automatismo elektrikoak (Modulua)" topic_facet:"Fabrikazio Mekanikoa (Lanbide Arloa)" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Elektrizitatea eta Elektronika (Lanbide Arloa)" topic_facet:"Muntaia- eta mantentze-lan elektriko/elektronikoak (Modulua)" topic_facet:"Automatizazioa eta robotika industriala (Heziketa Zikloa). Goi maila" topic_facet:"Instalazioa eta mantenimendua (Lanbide Arloa)" author_facet:"Urresti, Igor" genre_facet:"Curriculumeko baliabideak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Elektrizitatea eta Elektronika (Lanbide Arloa) Proposatutako gaia: Muntaia- eta mantentze-lan elektriko/elektronikoak (Modulua) Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Instalazioa eta mantenimendua (Lanbide Arloa) Egilea: Urresti, Igor Generoa / Forma: Curriculumeko baliabideak\nAutomatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Dantza ikusteak eragin positiboa du ongizatean — dantzan.eus\nHemen zaude: Hasiera › Albisteak › Dantza ikusteak eragin positiboa du ongizatean\nGaur ere makina bat ikuslek hobetuko du bere ongizatea San Fermin eguneko dantzak ikusteari esker. ;-) Argazkia: Oier Araolaza - Dantzan.eus CC BY-SA\nDantza egiteak dakartzan onurak maiz aipatzen dira, baina oraingoan Balear Uharteetako Unibertsitatean (UIB) defendatu den Doktorego Tesi batek berretsi du dantza ikusteak ere mesede egiten diela ikusleei, eta bere ongizatea hobetzen laguntzen duela. Dantza ikusteak ikusleen ongizatean eragin positiboa duten erantzun afektibo neurgarriak gertatzen direla frogatu du Julia Frimodt Christensen ikertzailearen lanak.\nChristensen-ek Dance moves: Affective responses to expressive body movement [Dantza mugimenduak: gorputzaren mugimendu espresiboek eragindako erantzun afektiboak] izeneko doktore tesia defendatu du. Kultura eta garai guztietan gizakien egunerokoan dantza presente izan dela kontuan hartuta, giza burmuinean dantzak duen eragina aztertu du.\nMusika eta dantzaren sinkronia\nDantza mugimenduen liburutegi bat prestatu eta mugimendu horiek ikusleen aurrean eginez horien gorputzean duten eragina neurtu du Christensen-ek. Ikusleen hatzetan elektrodoak jarri eta dantza ikusteerakoan sortzen diren erantzun afektiboak neurtu ditu.\nMusika eta dantzaren arteko sinkronia gertatzen denean eragina areagotu egiten dela ikusi du Christensen-ek. Dantzariak eta dantzari ez direnen artean dauden diferentziak ere neurtu ditu ikertzaileak, eta ikusi du dantzari trebatuak emozionalki sensibleagoak direla mugimenduen aurrean dantzaren mundutik aparte dabiltzan ikusleak baino.


Koronabirusagatik hiru gaixo gehiago Irunen : Bidasoko Hitza\nKoronabirusagatik hiru gaixo gehiago Irunen\nKoronabirusagatik hiru gaixo gehiago Irunen azken orduetan. Hondarribian, berriz, ez da igoerarik izan Osasun Sailak emandako datuen arabera,\nEusko Jaurlaritzako Osasun Sailak atzoko (hilak 29) 20:00etan koronabirusaren gainean dituen datuen berri eman du. Horren arabera, hilaren 28tik 29ra hiru gaixo berri antzeman dituzte Irunen, eta igoerarik ez da izan Hondarribian.\nHonakoak dira Irungo eta Hondarribiko datu zehatzak (parentesi artean, hilaren 28ko datuekiko aldea). Bertan agertzen den zenbaki orokorra martxoaren 18tik antzemandako positibo baieztatuen datu metatua da. Litekeena da horietako askok senda-agiria jaso izana. HITZAk ez du jakiterik izan egun kasu horietatik zenbat dauden aktibo.\nIrun: 212 (+3)\nHondarribia: 38 (=)\nBestalde, Bidasoko Ospitalean zazpi eri daude COVID-19 birusarekin, denak gela arruntetan.\nBIDASOKO HITZAn, koronabirusaren gaineko albiste guztiak bilduta dauden atal berezia dago. Bertan, Irungo eta Hondarribiko infektatuen bilakaera ere ikus daiteke.\nOsasun Sailaren txostena, koronabirusaren gaineko datuekin (2020-04-30ean zabaldutako txostena)


Ikerlarien eta arrantzaleen arteko elkarteei laguntzak - Nekazaritza, Arrantza eta Elikagai industria - Euskadi.eus\nIkerlarien eta arrantzaleen arteko ezagutzak transferitu daitezela sustatzea, eta honako hauetara bideratuko da:\nA. Erakunde zientifiko independente baten edo gehiagoren eta arrantzaleen edo arrantzale-erakunde baten edo gehiagoren arteko sareak, elkartzeko akordioak edo elkarteak sortzea; erakunde teknikoek ere parte hartu ahal izango dute.\nB. a) letran aipatzen diren sareen, elkartzeko akordioen edo elkarteen esparruan egindako jarduerak.\nA. Arrantza-sektorearen ordezkagarritasun-maila, gehienez ere 50 puntu.\nB. Proiektuaren interes zientifiko eta teknikoa, gehienez ere 50 puntu.


Irakasleak berehala ordezkatzearen alde! - GARA\nPilar Aspuru Soloaga Bilboko Karmelo Solokoetxeko Gurasoen Elkartea\nIrakasleak berehala ordezkatzearen alde!\nKarmelo-Solokoetxeko Guraso Elkartearen izenean iritzi publikora jo nahi dugu salatzeko nola kudeatzen dituen Eusko Jaurlaritzaren Hezkuntza Sailak gure seme-alaben ikastetxeko irakasleen bajak eta gaixoaldiak.\nPasa den ikasturtean indarrean jarritako arautegiaren erruz, gure seme-alabek ordu kopuru ikaragarria galdu dute dagoeneko: lehen hiruhilekoan, irailaren 7tik azaroaren 9ra, 94 eskola-ordu; eta bigarren hiruhilekoan, urtarrilaren 10etik otsailaren 17ra, 133 eskola-ordu.\nSalatu egin nahi dugu egoera hau, eta aipatutako arautegia eta haren araberako jokabidea gaitzetsi; izan ere, zuzen-zuzen jotzen du gure seme-alaben eskubideen kontra. Ordu horiek galdu egin dira, eta horretara jakintzagaiak ez dira behar bezala garatzen ari, eta aurreikusitako programak ez dira beteko. Gainera, kontuan izan behar da arlorako galdutako ordu horiek norbaitek zaindu egin behar dituela, eta ondorioz, ikastetxeko beste proiektu batzuk bertan behera geratu direla.\nHorregatik, bada, salatu eta gaitzetsi egin nahi dugu jokabide hori, ez baitu dirua aurreztea beste helbururik, eta hori guztia kalitateko hezkuntza publikoaren kalterako da. Esandako guztia aintzat hartuta, gure seme-alaben irakasleen bajak lehenengo egunetik bertatik bete daitezela aldarrikatzen eta exijitzen dugu.


Dantzaguneko udako ikastaroak: izen-ematea irekita — dantzan.eus\nHemen zaude: Hasiera › Komunitatea › Gipuzkoako Dantzagunea › Dantzaguneko udako ikastaroak: izen-ematea irekita\nDantzaguneko udako ikastaroak: izen-ematea irekita\nUrtero moduan, udako ikastaroak antolatu ditugu Gipuzkoako Dantza Profesionalen Elkartearekin lankidetzan. Aurtengoan, dantza klasikoa eta garaikidea landuko ditugu Esmeralda Maycas eta Iñaki Azpillagarekin, hurrenez hurren. Ekainaren 29 eta uztailaren 10 bitartean teknika hobetzeko eta sormena garatzeko hainbat ariketa egingo dituzte ikasleek. Urratsak eta mugimenduak lantzeaz gain, errepertorio klasikoa landuko da Esmeralda Maykasekin, eta bi ikastaroetako maila aurreratuko ikasleek tailer koreografikoak egingo dituzte, sen koreografikoa sendotzeko. Izen-emateko epea ekainaren 25 arte dago irekita.\nUdako ikastaroak 2015\nEkainaren 29tik uztailaren 10era (klaseak astelehenetik ostiralera egingo dira)\n9:30-11:00: Maila ertaina\n11:15-12:45: Maila aurreratua\n13:00-14:00: 1. astean: Errepertorioa eta 2. astean: Koreografia-tailerra\nIrakaslea: Esmeralda Maykas\nPianojolea: Alberto Sagardia\n16:00-17:30: Maila ertaina\n17:45-20:15: Koreografia tailerra (maila aurreratukoentzat)\nIrakaslea: Iñaki Azpillaga\nIkastaro osoa: 60€\nKlase bakarra: 10€\nOrdainketa: diru-sarrera egiteko kontu-zenbakia ES77 3035 0053 07 0530045362 (izena, abizena, eta zein kurtso egingo den adierazi).\nIzen-emateko epe-amaiera: ekainaren 25a (tokiak epea amaitu baino lehen betez gero, izen-ematea itxiko da)\nIzen-emateko gutxieneko adina 12 urte.\nGutxienez bi urteko formazioa eskatzen da.\nAntolatzaileek dute onarpen eskubidea, beharrezko maila ez duten ikasleei dagokionez\nIzen ematea: dantzagunea@gipuzkoa.eus\nInformazioa: Dantzaguneko udako ikastaroak: izen-ematea irekita (Gipuzkoako Dantzagunea)


Utzi bakean Altsasu - Altsasu - Guaixe.eus\nUtzi bakean Altsasu\nJosu Rubio Mendiluze (Altsasuko EH Bildu) 2020-09-11 09:10\nAzken asteotan Altsasuko hiritarrok berriro ere albiste bihurtu gaituzte, zoritxarrez. Denetarik entzun eta jasan behar izan dugu: gorrotoak mugitzen gaituela, basati hutsak garela... Jakin badakigu egoera hau ez dela berria. Izan ere, gure herritik Guardia Zibila joan dadila aldarrikatzen dugun bakoitzean, eraso eta irainak jaso behar baititugu.\nBenetan nekatuta eta nazkatuta gaude egoera hau jasateaz. Hainbat kazetarik, inolako lotsarik gabe, istorioak asmatzen dituzte eta gai dira plaza hutsetatik hitz egiteko, fronte gerra batean egongo balira bezala. Alderdi batzuek ere herrian zer giro dagoen eta zer gertatzen den jakin gabe, gupidarik gabe Altsasuko herritarrok iraindu gaituzte, eta dena telebistetan "loria minutu" batzuk lortzearren. Zentzu horretan biziki larria iruditzen zaigu Nafarroako Parlamentuan gertatutakoa, non deklarazio batean Altsasuko hiritar batzuei delituak egozten zaizkien inongo zentzu, arrazoi eta justifikaziorik gabe. Batzuek deklarazioa bultzatu dute; beste batzuek, berriz, ostrukarena egin dute. Nahikoa da!\nAltsasun, Sakanan eta Euskal Herrian Guardia Zibilaren historia ongi asko ezagutzen dugu. 1936an hasi zen errepresio bortitzean zer egin zuen badakigu; frankismoaren aurkako mobilizazioen kontra nola oldartu zen ere ezagutzen dugu; bere kasernetan hainbat herritarrok pairatu duguna ere badakigu; kontrolak direla eta, errepide bazterretan pasatako une gogorrak ezagutzen ditugu; Altsasuko hainbat gazte pairatzen ari diren egoera latza ere ezagutzen dugu. Beraz, Espainiako Barne Ministroak ez gaitu konbentzituko Altsasun Guardia Zibilak beharrezkoak direla esaten duenean. Altsasun garbi dugu Guardia Zibila elkarbizitzarako traba besterik ez dela. Zentzu horretan, guztiz zilegi iruditzen zaigu Guardia Zibilak alde egin dezan aldarrikatzea.\nBukatzeko, Altsasuko herritarrok berriro ere probokazioetan ez erortzeko erakutsi dugun jarrera txalotu nahi dugu. Berriz, gure herria haien interes pertsonal eta politikoen mesedetan erabiltzen dutenei berriro ere ozen esan diegu: "Utzi bakean Altsasu".


Xabier Apaolaza, Zangozako finalera - Hernani - Kronika.eus\nXabier Apaolaza, Zangozako finalera\n18-9 irabazi du finalerdia, Maiza nafarraren kontra, eta aste honetan jokatuko du finala.\nXabier Apaolaza pelotari jubenila Zangozako Txapelketako finalera sailkatu da, finalerdian 18-9 irabazi eta gero. Zugarralde taldeko Maiza nafarra zuen aurkari, eta ongi nagusitu zitzaion hernaniarra. Azken urte honetan bere maila asko igo du Apaolazak, eta horri esker emaitza hobeak ari da lortzen. Finalerdi borobila jokatu zuen, eta aste honetan bertan izango du finala Zangozan.\nOrokorrean, pelotari hernaniarren asteburuan, zortzi garaipen eta lau porrotarekin, emaitzak ez dira oso onak izan, taldetik diotenez: «zapore gazigozoa utzi digute».\nTrinketeko finaletara, Arluziaga eta Alvarez\nGipuzkoako Trinkete Txapelketan, bost semifinal jokatu dituzte. Mattin Arluziaga finalera sailkatu da kadeteetan, Behar Zanako Aranbururi 30-29 irabazi eta gero. Partidu estua izan zen, eta azken tantoan erabaki zen dena. Maila bereko beste finalerdian, Unai Etxarrik galdu egin zuen Behar Zanako beste Aranbururen kontra 30-22.\nJubeniletan Oinatz Insaustik 35-16 galdu zuen, Behar Zanako Olasagastiren; kontra eta Mikel Lasak ere galdu (35-8), Oiarpeko Aranbururen aurka. Unai Álvarez seniorra, ordea, finalera sailkatu da, Urnietako Aldunberriri 40-26 irabazita.


Bilaketa berria Mota: Bat-bateko bertsoaldia Gai-jartzailea: Aizpurua, Karlos\nSoubelet, Xabier 2\nNeurria: Hamaikakoa, handiaren moldekoa, 6 puntuz (hg) / Sei puntukoa, handiaren moldekoa (ip) Lana: Bakarka gaia-emanda Jarritako gaia: Abenduaren 24a da eta gaur ere bakarrik zaude. Dagoeneko hiru talde pasatu dira zure ataritik Gabon kantak kantatuz eta ez diezu aterik ireki. Orain, laugarrena dator, gu guztiok osatzen duguna, eta hasi gara kantatzen. Eta ez dakizu aterik ireki edo ez.\n2000-10-21 Urruña Lagun-artekoa [Bertsoa] / Andoni Egaña Zure nabigatzaileak ezin du audio elementua erabili.\nNeurria: Hamarreko handia (hg) / Bost puntuko handia (ip) Lana: Bakarka oinak-emanda Jarritako gaia: Oinak: arrabotsa / bihotza / zorrotza / ontsa / hilotza Kokapena: XDZ - Xenpelar Dokumentazio Zentroa\n2000-10-21 Urruña Lagun-artekoa [Bertsoa] / Sustrai Colina Zure nabigatzaileak ezin du audio elementua erabili.\nNeurria: Neurri luzekoak Lana: Bakarka oinak-emanda Jarritako gaia: Oinak: inguru / mukuru / Ziburu / aiduru / seguru / dugu Kokapena: XDZ - Xenpelar Dokumentazio Zentroa\n2000-10-21 Urruña Lagun-artekoa [Bertsoa] / Unai Iturriaga Zure nabigatzaileak ezin du audio elementua erabili.\nNeurria: Zortziko handia (hg) / Lau puntuko handia (ip) Lana: Bakarka gaia-emanda Jarritako gaia: Beste zigarro bat piztu duzu Unai. Zer pasa da aurreko hitzarekin? Kokapena: XDZ - Xenpelar Dokumentazio Zentroa\nNeurria: Neurri luzekoak Lana: Bakarka gaia-emanda Jarritako gaia: Tabakoa uztea bezain gauza errazik ez da munduan: nire lagun batek ehun aldiz utzi du. Hik serio hartu duk erretzeari uztearena. Azken zigarretari begira hago. Kokapena: XDZ - Xenpelar Dokumentazio Zentroa\n2000-10-21 Urruña Lagun-artekoa [Bertsoa] / Andoni Egaña, Unai Iturriaga Zure nabigatzaileak ezin du audio elementua erabili.\nNeurria: Zortziko handia (hg) / Lau puntuko handia (ip) Lana: Binaka gaia-emanda Jarritako gaia: Zer da hilekoarekin egotea zuen esperientziaren arabera? Kokapena: XDZ - Xenpelar Dokumentazio Zentroa\n1999-07-11 Belauntza Jaialdia [Bertsoa] / Jexux Mari Irazu Muñoa, Aitor Mendiluze Zure nabigatzaileak ezin du audio elementua erabili.\nLana: Binaka gaia-emanda Jarritako gaia: Aitor bere etxean dago gauez; ekaitza, tximita, trumoia, euria... eta bakar-bakarrik dago etxean. Eta halako batean norbaitek atea jo du, hurbildu da atera, galdetu ere bai "nor da?", eta Jexux Marik erantzun "heriotza naiz, zure bila nator". Kokapena: XDZ - Xenpelar Dokumentazio Zentroa\n1994-03-27 Donostia Sariketa [Bertsoa] / Leire Bilbao, Arkaitz Estiballes Zure nabigatzaileak ezin du audio elementua erabili.\nNeurria: Zortziko txikia (hg) / Lau puntuko txikia (ip) Lana: Binaka gaia-emanda Jarritako gaia: Aita alabak zarete, Harkaiz aita eta Leire alaba. Alabak kotxea gidatzeko karneta atera berria du eta gaur larunbata gaua izanik, aitari kotxeko giltzak eskatu dizkio. Kokapena: XDZ - Xenpelar Dokumentazio Zentroa\n1994-03-27 Donostia Sariketa [Bertsoa] / Xabier Sukia Zure nabigatzaileak ezin du audio elementua erabili.\nNeurria: Zortziko txikia (hg) / Lau puntuko txikia (ip) Lana: Bakarka lehen puntua-emanda Jarritako gaia: Puntua: Naparren txapelketak / Lesakan finala Kokapena: XDZ - Xenpelar Dokumentazio Zentroa\nNeurria: Zortziko txikia (hg) / Lau puntuko txikia (ip) Lana: Bakarka lehen puntua-emanda Jarritako gaia: Puntua: Seguru dakizula / egiten inglesez... Kokapena: XDZ - Xenpelar Dokumentazio Zentroa\n1991-06-30 Oiartzun Jaialdia [Bertsoa] / Andoni Egaña, Anjel Mari Peñagarikano, Xabier "Euzkitze" Zure nabigatzaileak ezin du audio elementua erabili.\nNeurria: Zortziko handia (hg) / Lau puntuko handia (ip) Lana: Hirunaka gaia-emanda Jarritako gaia: Zer suposatzen du zuentzat bertsolari izateak? Kokapena: XDZ - Xenpelar Dokumentazio Zentroa\n2000-10-21 Urruña Lagun-artekoa [Bertsoa] / Amets Arzallus, Andoni Egaña Zure nabigatzaileak ezin du audio elementua erabili.\nNeurria: Zortziko handia (hg) / Lau puntuko handia (ip) Lana: Binaka gaia-emanda Jarritako gaia: Bi euskaldun zarete. Lehen aldiz Frantziako futbol selekzioan parte hartuko duzue. Ohitura den bezala Marsellesa ari da. Andoni gogotik hasi da kantuan eta Amets isilik. Kokapena: XDZ - Xenpelar Dokumentazio Zentroa\n2000-05-06 Oiartzun Berezia [Bertsoa] / Andoni Egaña, Jon Sarasua Zure nabigatzaileak ezin du audio elementua erabili.\nNeurria: Zortziko handia (hg) / Lau puntuko handia (ip) Lana: Binaka gaia-emanda Jarritako gaia: Linguae Vasconum Primitiae Nik zita bat nuen Bernart Etxeparekin baina laurehunda piko urtez berandutu naiz. Harrigarriena da, Bernart Etxeparek itxaron egin nauela. Euskal poesiaz galdetu didanean esan diot : "euskaldunek ez dute poesiarik leitzen; ETB ikusten omen dute eta bidaia turistikoak egiten omen dituzte tropikoetara". "ETB? ETB?" Eta ETB zer ote den asmatzen eta neskameak ekarritako sagardoa edanez Axularren zain geratu ginen. Kokapena: XDZ - Xenpelar Dokumentazio Zentroa\n2000-02-06 Urruña Jaialdia [Bertsoa] / Amets Arzallus, Sebastian Lizaso Zure nabigatzaileak ezin du audio elementua erabili.\nNeurria: Hamarreko txikia (hg) / Bost puntuko txikia (ip) Lana: Binaka gaia-emanda Jarritako gaia: Hi, Amets, Iparraldeko bertsulari gaztea haiz eta lo hagoela, ametsetan, Xalbador azaldu zaik. Kokapena: XDZ - Xenpelar Dokumentazio Zentroa\n2000-02-06 Urruña Jaialdia [Bertsoa] / Sustrai Colina Zure nabigatzaileak ezin du audio elementua erabili.\nNeurria: Hamarreko handia (hg) / Bost puntuko handia (ip) Lana: Bakarka gaia-emanda Jarritako gaia: Zuk hiru eskutitz, hiru letra, hiru bertsu idatzi behar dituzu hiru lekutara. 1.- Urruñako auzapezari 2.- Lekeitioko maiteñoari 3.- Garazin duzun bertze maiteari Kokapena: XDZ - Xenpelar Dokumentazio Zentroa